Biserko o presudi: Iz svega proističe "da se BiH sama od sebe raspala'' | Poskok.info\nBiserko o presudi: Iz svega proističe "da se BiH sama od sebe raspala''\nOslobađajuća presuda Jovici Stanišiću i Franku Simatoviću je šokantna i iznenađujuća ze sve one koji iole imaju uvid što se događalo pred Haaškim tribunalom (ICTY), ali i onog što se događalo u Srbiji svih ratnih godina, izjavila je za agenciju Fena Sonja Biserko, predsjednica Helsinškog odbora iz Srbije.\n”Meni se čini da se radi o nekavoj izlaznoj strategiji gdje su sve države, ili dvije države amnestirane od odgovornosti”, kazala je Biserko, komentirajući upit u vezi s oslobađajućom presudom koju je Pretresno vijeće ICTY-a izreklo bivšem šefu Službe državne sigurnosti Srbije Jovici Stanišiću i njegovom pomoćniku Franku Simatoviću.\nBiserko smatra da je sve to zajedno na “staklenim nogama” s obzirom na to da su na suđenju Slobodanu Miloševiću, koje je najtemeljnije, prikazani mnogi dokazi i mnogi materijali koji terete ovu dvojicu.\n”Ovdje se očigledno radi o tome da se politčki kontekst promjenio i da je oslobađajuća presuda imala i neke druge razloge” ocjenila je ona, navodeći da iz svega proistječe “da se BiH sama od sebe raspala, te da su bosanski Srbi, koji su u to najviše implicirani i počinili najviše zločina, to činili bez ikakve podrške sa strane”.\nDodala je da pritom međunarodna zajednica nije našla rješenje za BiH kao takvu i da je to ostalo nekako otvoreno pitanje i dan danas.\n”ICTY je sada Srbiju amnestirao i sama Srbija će sada, pošto je uvijek tvrdila da nije bila u ratu, drugačije se ponašati u odnosu na pomirenje u regiji i tranzicijsku pravdu”,navodi Biserko.\nIstovremeno, izražava strah da bi taj dijalog unutar Srbije, u kojoj ima više od 400.000 veterana, mogao izostati, te se pita – gdje su oni ratovali, uz zaključak da odgovornost Srbije u tom pogledu postoji.\nBiserko, nadalje navodi, da sudska pravda ili istina nije jedina te da je u tom kontekstu veoma važno naslijeđe ICTY-a koje može biti izvor za buduće istraživače koji će tumačiti sve ono što se događalo i pred ICTY-om i “na terenu”.\n”Prema tome istina će izaći na vidjelo, međutim, vrlo je neobično da se na taj način završava rad ICTY-a”, precizirala je Biserko, uz ocjenu da je to nepovoljan ishod za odnose u samom regiji i to, ne samo za žrtve, nego i uopće za državu BiH.


Duing biznis lista - Dnevni list Danas\nPočetna » Duing biznis lista\nPiše: FoNet 8. 11. 2019.\nSrbiji danas ima 50.000 gradilišta, dok je 2014. bilo 1.200 gradilišta, kazala je danas ministarka građevinarstva, saobraćaja i infrastrukture Zorana Mihajlović i istakla uspeh u izdavanju građevinskih dozvola.\nPiše: Beta 25. 10. 2019.\nVučić: Kritika državnih davanja sportskim klubovima „demagoška“\nPredsednik Srbije Aleksandar Vučić izjavio je danas da je Srbija jedina zemlja Zapadnog Balkana koja je napredovala na listi Svetske banke ‘Duing biznis’.\nPiše: Beta, FoNet 24. 10. 2019.\nSrbija je na novoj Duing biznis listi Svetske banke, gde je rangirano 190 država po lakoći poslovanja, zauzela 44. mesto, što je za četiri pozicije bolje nego prošle godine, objavila je danas Svetska banka.\nRužić: U Srbiji četiri puta manje inspektora od evropskog standarda\nMinistar državne uprave i lokalne samouprave Branko Ružić, ocenio je da je reforma inspekcijskog nadzora ključ za razvoj privatnog sektora i najavio zapošljavanje inspektora, a potpredsednica Vlade Srbije Zorana Mihajlović poručila je da treba ubrzati reforme koje su važne za rejting Srbije na Duing biznis listi.\nPiše: FoNet 18. 4. 2019.\nĐorđević: Srbija prepoznata kao zemlja sa najvećim stranim investicijama u regionu\nMinistar za rad, zapošljavanje, boračka i socijalna pitanja Zoran Đorđević izjavio je da je Srbija prepoznata kao zemlja sa najvećim stranim investicijama u regionu, saopšteno je danas.\nZa godinu dana nijedna reforma\nOd 2015. do 2017. godine Srbija je Duing biznis listi Svetske banke napredovala 48 mesta da bi u najnovijem izveštaju pala za pet mesta.\nPiše: M. Obradović 3. 11. 2018.\nSrbija pala na Duing biznis listi za pet mesta\nU najnovijem izdanju “Duing biznis 2019” liste koja meri uslove poslovanja Srbija je zauzela 48. mesto što je za pet mesta slabije nego prošle godine.\nPiše: M. Obradović 31. 10. 2018.\nViza za brži ulazak stranog kapitala\nVeć tri godine unazad (2015, 2016. i 2017. godine) Srbija beleži kontinuirani napredak na Duing biznis listi Svetske banke.\nPiše: M. Stevanović 6. 11. 2017.\nPoljubac bez brkova


RTS :: Gajić: Igramo lepo i idemo ka našem cilju\nFudbal Gajić: Igramo lepo i idemo ka našem cilju\nponedeljak, 23. nov 2020, 09:23 -> 09:36\nFudbaler Crvene zvezde Milan Gajić izjavio je da je najbitnije što je njegova ekipa osvojila tri boda na gostovanju Vojvodini. Nisu samo pobede važne, već i način na koji pobeđujemo, istakao je Gajić.\nCrveno-beli su sinoć na "Karađorđu" pobedili Vojvodinu 2:0 u 15. kolu Superlige, a Gajić je bio strelac prvog gola.\n"Jedan veoma težak meč, ali smo znali šta nas očekuje. Vojvodina se opravdano nalazi u samom vrhu tabele našeg prvenstva. Izuzetno su borbena ekipa koja gine za svaku loptu i znali smo da će biti teško. Iskreno bilo je i veoma hladno, malo smo se smrzli na početku meča, ali ono što je najbitnije su nova tri boda. Polako idemo ka našem cilju, postižemo golove, igramo dobro i lepo. Nisu samo pobede važne, već i način na koji pobeđujemo", rekao je Gajić posle meča.\n"Kao i pred svaku evropsku utakmicu, znamo da je naš cilj da prezimimo u Evropi i daćemo maksimum da to i uradimo. Sa druge strane, gostovanje ekipi Genta je još jedan korak ka tome i prilika da se pobedom približimo tom cilju. U Belgiji nas očekuje teška utakmica, videli smo u prošlom meču o kakvoj se ekipi radi. Pre svega je važno da se dobro odmorimo, spremimo i odemo tamo da napravimo rezultat", zaključio je Gajić.


Biznis Autor:Beta18. jun. 202123:001 komentar\nOdbor direktora Međunarodnog monetarnog fonda (MMF) potvrdio je u Vašingtonu novi savetodavni aranžman sa Srbijom, koji će trajati narednih 30 meseci, saopštilo je Ministarstvo finansija.\nMinistar finansija Siniša Mali je rekao da je taj aranžman veoma važan jer predstavlja još jednu potvrdu uspešne ekonomske politike koju vodi Srbija i odličan je pokazatelj da joj, uprkos krizi koja je izazvana pandemijom virusa korona, nije potrebna finansijska pomoć.\nOn je dodao da, zahvaljujući novom aranžmanu sa MMF-om koji je savetodavnog karaktera, Srbija šalje ozbiljnu poruku međunarodnoj finansijskoj javnosti i kao država dobija na kredibilitetu.\n„Nama novac od te finansijske institucije ne treba, ali nam je potrebna saradnja. Osim ambicioznog plana strukturnih reformi, fokus će biti i na pružanju podrške privrednom oporavku, očuvanju makroekonomske i finansijske stabilnosti. To treba da dovede do poboljšanja životnog standarda, konkurentnosti i rasta srpske privrede, još većeg broja stranih direktnih investicija“, rekao je Mali.\nNovi program saradnje Srbije sa MMF-om, Instrument za koordinaciju politika (Policy Coordination Instrument – PCI), trajaće od juna ove godine do kraja 2023. godine.\n„U narednih 30 meseci posebno ćemo se fokusirati na dodatne strukturne i institucionalne reforme, kako bi se osigurao jači i intenzivniji rast u srednjem roku, sa posebnim fokusom na ekologiju. Podrška privrednom oporavku i dalje je najvažniji prioritet naše ekonomske politike. Nastojaćemo da smanjimo fiskalne troškove i rizike i prema potrebama definišemo mere za vanredne situacije“, istakao je on.\n„Novi aranžman je od posebnog značaja kada je u pitanju reforma javnih preduzeća i modernizacija Poreske uprave, jačanje naplate prihoda i unapređenje poslovnog ambijenta. Posebna pažnja će biti posvećena jačanju okvira upravljanja javnih investicija. Кada je u pitanju restruktuiranje javnih preduzeća, prvenstveni cilj je unapredjenje efikasnosti i ograničavanje fiskalnih troškova i rizika“, naveo je Mali.\nOcenio je da je unapređenje poslovnog okruženja prioritet, zbog čega se nastavlja sa strukturnim reformama, jer se time podržava rast vođen privatnim sektorom.\nMali je rekao da je od ključnog značaja sprovođenje mera za suzbijanje sive ekonomije, kao i da je u planu i izrada sveobuhvatnog plana za zeleni rast, kako bi bio podržan ekonomski oporavak i obezbeđen održiviji razvoj.\n„Srbija ostaje posvećena definisanim ciljevima u narednom periodu. Pomoć MMF-a će svakako biti od velike koristi, jer uz dobre savete i posvećen rad, jedini ishod može biti potpun oporavak od krize izazvane virusom korona u veoma kratkom vremenskom periodu. Istovremeno, računamo na stope rasta koje će biti na zavidnom nivou, čak i u poređenju sa znatno razvijenijim zemljama Evrope. Put kojim smo krenuli vodi nas samo ka još većem napretku“, ocenio je ministar finansija.\nMinistarstvo finansijaMMFSiniša Mali


Đoković : Nikad neću zaboraviti taj incident | Novine Toronto\nĐoković : Nikad neću zaboraviti taj incident\nNajbolji teniser sveta Novak Đoković rekao je da je naučio "veliku lekciju" nakon što je diskvalifikovan sa Otvorenog prvenstva SAD i istakao da nikada neće zaboraviti taj incident.\nĐoković je diskvalifikovan u četvrtoj rundi Ju Es Opena pošto je nenamerno pogodio linijskog sudiju lopticom što je označilo i kraj njegovog niza od 29 uzastopnih pobeda i pokušaja da stigne do 18. grend slem titule.\nSrpski teniser je u Rimu prvi put pred novinarima govorio o tom incidentu i diskvalifikaciji.\n"Naravno da je bio šok završiti Ju Es Open na takav način. Moglo je to da mi se dogodi i ranije u karijeri, kao i mnogim igračima. Bilo je mnogo spekulacija o tome da li sam zaslužio diskvalifikaciju. Prihvatio sam to i krenuo dalje. Stvarno mi je žao što sam izazvao šok i dramu", rekao je Đoković.\n"Ne mogu da obećam ili da garantujem da više nikada u životu neću uraditi nešto slično. Potrudiću se, daću sve od sebe, ali sve je moguće u životu", rekao je Đoković.\nOn je istakao da nije namerno pogodio sudiju koju je kasnije, kako je dodao, zvao da proveri kako je.\n"Na ceo incident ću gledati kao na veliku lekciju... Kada tako udarite loptu kao što sam ja uradio uvek postoji šansa da nekoga pogodite. Pravila su jasna, prihvatam to i moram da idem dalje i to sam uradio", rekao je Đoković.\n"Naravno da nisam zaboravio na to i mislim da nikada neću jer je to jedna od onih stvari što ostaje u pamćenju do kraja života. Ali, mislim da neću imati nikakav problem da se vratim na teren, da igram dobro i da udaram lopticu", dodao je prvi teniser sveta.\nĐoković se već ove nedelje vraća na teren.\nKao prvi nosilac slobodan je u prvom kolu Mastersa u Rimu, a u drugom će igrati protiv pobednika meča Salvatore Karuzo - kvalifikant.\nDevetostruki šampion Rima, Španac Rafael Nadal je na drugoj strani žreba tako da je njihov duel moguć tek u finalu.\nTurnir u Rimu će se zbog pandemije korona virusa igrati pred praznim tribinama, a igrači će kao i Njujorku biti u "mehuru" i često će biti testirani na kovid-19.\nZa razliku od Njujorka, teniseri u Rimu neće biti obavezni da nose maske kada ulaze i izlaze sa terena.


Asfaltiranje i u Gornjem i Donjem Vrtogošu\nIzvor: OkRadio.rs, 02.Okt.2019, 09:45 (ažurirano 02.Apr.2020.)\nGradonačelnik Vranja Slobodan Milenković i pomoćnik Saša Pešić obišli su deonicu puta u Donjem Vrtogošu, gde se izvode radovi na asfaltiranju u okviru realizacije Komunalnog programa za 2019. godinu. - Nastavlja se realizacija Komunalnog programa za ovu godinu koji se odnosi na nekategorisane puteve u seoskim sredinama. Danas se asfaltira deonica puta u dužini od 809 metara. Vrednost radova je 3 miliona 764 hiljade dinara, a izvođač radova preduzeće "Saba Belča". U prethodna dva dana završeno je asfaltiranje i deonice puta u Gornjem Vrtogošu, dužine 735 metara i vrednosti 3 miliona 737 hiljada dinara - rekao je gradonačelnik Milenković. On je dodao da...\nVRANJE..Realizacija Komunalnog programa grada Vranja za 2019. godinu ide planiranom dinamikom, izjavio je gradonačlnik Vranja Slobodan Milenković koji je sa pomoćnikom Sašom Pešićem obišao radove na deonici puta u Donjem Vrtogošu u dužini od 809 metara...Vrednost radova je 3 miliona 764 hiljade...


Pomoć za renoviranje vrtića ”Lipa”\nNa sednici opštinskog veća Starog grada, održanoj 7. decembra, nevladinoj organizaciji Prijatelji dece- Stari grad, odobreno je 90 000 dinara za troškove organizovanja novogodišnjeg vašara koji će se održati u velikoj sali opštine 21. i 22. decembra.\nGimnastičkom klubu”Beograd”, odobreno je 87 300 dinara za nabavku opreme za vežbanje u cilju pripreme za takmičenje “Trofej Beograda”, planiranog za 24. decembar.\nSrpskom pravoslavnom manastiru Carska lavra – Visoki Dečani iz Dečana odobreno je 360 000 dinara za troškove štampanja monografije manastira Visoki Dečani.\nRadi kupovine sportske opreme za najmlađe članove fudbalske sekcije, romskom centru “Dorćol” odobreno je 84 000 dinara.\nZa potrebe Crvenog krsta Stari grad, Društva za brigu o deci sa posebnim potrebama i Biroa za nađene stvari, opština Stari grad izdvojila je iz budžeta\n166, 920 dinara za nabavku tri tone lož ulja.\nHemijskom fakultetu u Beogradu odobreno je 1. 800 00 dinara za renoviranje magacina hemikalija\nOpština Stari grad tradicionalno, svake godine organizuje novogodišnju predstavu za decu za decu raseljenih lica sa Kosova i Metohije, decu Ratnih vojnih invalida i decu zaposlenih u opštinskoj upravi. Ove godine predstavu pod imenom “Ciciban karta”, u svečanoj sali opštine, koja će se održati 22. decembra izvešće pozorište “Pan teatar”, a u tu svrhu iz budžeta opštine izdvojeno je 30 000 dinara.\nZavršen je postupak javne nabavke i na proleće se kreće sa izvođenjem građevinsko-zanatskih radova na objektu odmarališta ”Stevan Filipović” na Divčibarama . Ugovor je zaključen sa preduzećem ”Solenoid”, a cena radova iznosi 18 849 732 dinara bez pripadajućeg poreza.\nVrtiću ”Lipa”, Predškolske ustanove ”Dečji dani”, za postavljanje fasadne stolarije, odobreno je 7 500 000 dinara\nOpština će iz budžeta izdvojiti 323 000 dinara za pokriće dela troškova puta učenika baletske škole ”Lujo Davičo” na internacionalni dečji festival igre u Berlinu\nNext PostNext 100. SEDNICA OPŠTINSKOG VEĆA


Principi konfigurisanja računarskih mreža - Slavko Gajin: knjiga | KorisnaKnjiga.com\nRačunarske mreže danas predstavljaju integrativni deo svakog računarskog okruženja, bilo da se radi o poslovnoj IT infrastrukturi ili o privatnom korišćenju u kućnim uslovima. Potrebe za adekvatnim projektovanjem, konfigurisanjem i održavanjem računarskih mreža i tehnologija nemaju samo telekomunikacioni i Internet servis provajderi, već ove veštine u većoj ili manjoj meri predstavljaju sastavni deo specijalizacije svih IT administratora.\nKnjiga „Principi konfigurisanja računarskih mreža“ orjentisana je na praktičnu realizaciju mrežnih tehnologija koje se uobičajeno koriste u poslovnim računarskim infrastrukturama. Obuhvaćene su tehnologije koje se primenjuju u LAN mrežama (DHCP, VLAN, STP, IP telefonija), zatim principi rutiranja koji omogućavaju integraciju u veće infrastrukture, uključujući i ceo Internet (statičke rute, RIP, OSPF, BGP), kao i pojedini prateći mehanizmi značajni za adekvatno funkcionisanje računarskih mreža (akses liste, NAT). Tom prilikom se u knjizi po pravilu ne iznose detaljne teorijske osnove navedenih tehnologija, za koje se podrazumeva da je sa njima čitalac već upoznat. Sadržaj je stoga primarno fokusiran na motive korišćenja, principe konfigurisanja i scenarije praktične primene mrežnih tehnologija. Poseban akcenat se stavlja na manje uočljive detalje i manifestacije koje mrežni administratori vremenom prihvataju kroz rad i iskustvo.\nPrincipi konfigurisanja računarskih mreža se iznose kroz niz konkretnih primera i demonstracija postepenog rešavanja pojedinačnih zahteva. Ovo je praktično bilo nemoguće bez vezivanja za konkretnog proizvođača mrežnih uređaja, za šta je izabran renomirani proizvođač Cisco Systems1. Osim liderske poziciji u ovoj oblasti, široke rasprostranjenosti uređaja ovog proizvođača u poslovnoj primeni, kao i dostupnosti literature i drugih sadržaja na Internetu, poseban razlog za ovaj izbor je i mogućnost besplatnog korišćenja simulatora računarskih mreža Packet Tracer  . Iako se radi o programu za simulaciju, na izuzetno veran način se do najmanjih detalja oslikava rad različitih komunikacionih uređaja proizvođača Cisco, uključujući i računare pod Windows operativnim sistemom, pojedine aplikativne servise i IoT uređaje (Internet of Things). I pored toga, principi konfigurisanja koji se iznose u ovoj knjizi se u najvećoj meri mogu primeniti i na druge proizvođače mrežnih uređaja. Većina njih prati standarde, opšteprihvaćene principe i trendove, dok se odstupanja obično javljaju na nivou sintakse komandi i pojedinih opcija.\nNajveći broj datih primera je realizovan u simulatoru Packet Tracer u verziji 7.1.1. Za pojedine, ali malobrojne komande i opcije koje nisu podržane u korišćenoj verziji simulatora to se posebno ističe. Čitalac se posebno motiviše i upućuje na samostalan rad, reprodukciju navedenih primera, dalje eksperimentisanje i istraživanje u cilju rešavanja pojedinačnih problema. Stoga su u dodatku knjige priložene praktične vežbe, koje čitaoca upućuju i postepeno vode kroz samostalno rešavanje pojedinačnih problema.\nAlternativno se mogu koristi i drugi programi za simulaciju rada računarskih mreža, kao što je Graphical Network Simulator-3 (GNS3) . Ovaj program emulira stvarne operativne sisteme fizičkih uređaja različitih proizvođača i time u potpunosti realno interpretira njihov rad. Ovakav pristup ipak opterećuje računarske resurse, što nije podesno za iole veće mreže sa više komunikacionih uređaja.\nOsim opšte namene za mrežne administratore, knjiga predstavlja i udžbenik na predmetu „Projektovanje računarskih mreža“ na master akademskim studijama Elektrotehničkog fakulteta Univerziteta u Beogradu. Iskustvo studenata prethodnih generacija na ovom predmetu ukazuje na neophodnost sticanja praktičnih veština kao nadogradnje na teorijsku osnovu stečenu na osnovnim studijama. Upravo su studenti na ovom predmetu doprineli koncipiranju sadržaja ovog udžbenika i pružili inspiraciju za njegovo nastajanje, na čemu im se autor iskreno zahvaljuje.\nPosebnu zahvalnost dugujem kolegi i prijatelju prof. dr Zoranu Jovanoviću, koji mi je pre mnogo godina, u pionirskim danima razvoja Akademske mreže Srbije, pružio šansu za rad u Računarskom Centru Univerziteta u Beogradu (RCUB) i stručno usavršavanje u ovoj oblasti. Zahvalnost dugujem i bivšim i sadašnjim koleginicama i kolegama iz RCUB-a i Akademske mreže Srbije, na zajedničkom radu na uspostavljanju računarskih komunikacija i servisa u akademskoj zajednici. Zahvalan sam i kolegi dr Nemanji Ninkoviću na komentarima i sugestijama pri nastajanju ove knjige. Konačno, zahvalnost dugujem i svojoj porodici, majci Jeleni, za sva odricanja tokom mog školovanja, i supruzi Mirjani i deci Marku, Filipu i Ivi, koji su imali razumevanja za vreme provedeno pri nastajanju ovih stranica.\nBeograd, maj 2018.


Primena briselskog sporazuma i dalje ključna za EU datum\nPremijer Ivica Dačić i nemački ministar spoljnih poslova Gvido Vestervele u Beogradu 20. maja 2013.\nMesec dana pre odluke Evropskog saveta o tome da li će Srbija dobiti datum početka pregovora sa EU, primena Sporazuma postignutog u Briselu i dalje je ključna prepreka koju nužno mora da savlada. Dok premijer Ivica Dačić provodi vreme uveravajući evropske parlamentarce u Briselu da u primeni dogovorenog neće biti dilema, Nemačka, čiji je stav po mnogima presudan, budno prati kako protiče primena dogovorenog.\nDa li će tridesetak dana, koliko je ostalo do konačnog stava o nastavku evrointegracija Srbije odobravanjem datuma početka pregovora, srpskim zvaničnicima biti dovoljno da sve strane koje odlučuju o tome uvere da bez rezervi sprovode dogovoreno sa Prištinom.\nPremijer Ivica Dačić u tom pokušaju poslanicima EP je preneo da Srbija čini sve kako bi Sporazum bio u potpunosti primenjen. Dačić je u Briselu, kako objašnjava, od evroparlamentaraca dobio poruke ohrabrenja, što ga navodi na mišljenje da će ishod biti pozitivan.\n“Očekujem da će većina zemalja imati pozitivan odnos ovom pitanju I da će Srbija dobiti pozitivnu odluku 27. i 28. juna. Rezultati ove posete jesu u tome da, čini mi se da možemo videti jedno veoma pozitivno raspoloženje i da je potrebno u narednom periodu uraditi nekoliko koraka koji su u skladu sa Planom za implementaciju i siguran sam da Srbija može da Srbija može očekivati dobre vesti iz Brisela krajem juna, odnosno datum za otpočinjanje pregovora”, kaže Dačić.\nZa to će joj međutim biti potrebna saglasnost svih zemalja članica, među kojima je i Nemačka, jedan od motora pokretača EU, od čijeg mišljenja zavisi mnogo toga. Ona zahteva potpunu primenu svega što je dogovorerno između Beograda i Prištine, a tim povodom je i njen šef diplomatije Gido Vestervele nedavno boravio u Beogradu i Prištini.\nUprkos tvrdnjama da Nemačka želi otpočinjanje pregovora za Srbiju, ambasador te zemlje u Beogradu Hajnc Vilhelm podseća da odluka o tome, između ostalog, leži u rukama nemačkih parlamentaraca koji će narednih dana pomno pratiti poteze srpskih vlasti.\n„Nemačka vlada ne može da donese svoju odluku bez nemačkog parlamenta. On mora da da svoj stav, a naši poslanci su kao i parlamentarci u Srbiji potpuno slobodni u svojoj odluci. Dakle, bitno je da je ono što kaže ministar Vestervele stav nemačke vlade, ali on ipak ne može odrediti način na koji će odlučivati nemački parlament“, rekao je Vilhelm.\nŠvedska međutim u tom smislu nema nikakvih dilema. Ambasador te zemlje u Srbiji Kristen Asp smatra da je Srbija zaslužila datum za početak pregovora zbog konkretnih postupaka aktuelne vlade.\n"Važno je da Srbija ostane odlučna na putu ka članstvu u EU i nadam se da i vi u Srbiji to smatrate važnim. i za EU je važno da vidi Srbiju kao člana svoje porodice što bi bilo veoma značajno i za Balkan. Srbija, koja je odlučna na putu ka EU, može biti samo benefit i pobeda za sve strane", smatra Asp.\nU pozitivan scenario po kom će Srbiji u junu biti odobren datum početak pregovora veruje i šef vladine Kancelarije za evrointegracije Milan Pajević. U tom slučaju, Srbija kako objašnjava Pajević „prelazi u ruke“ Evropske komisije koja određuje agendu i tempo ulaska u pristupni proces.\n“Ako govorimo o nekakvom zvaničnom početku tih pregovora, njih treba vezati za održavanje Međuvladine konferencije koju možemo da očekujemo negde krajem oktobra ili početkom novembra. Ali to ne znači da pravi posao tada počinje, jer će neke pripremne radnje praktično početi već negde tokom jula. Računajući tu pauzu u avgustu za koje vreme ćemo mi takođe raditi razne stvari. A onda će, rekao bih punom snagom taj posao biti nastavljen posle pauze i naročito posle održavanja te Međuvladine konferencije“, zaključio je Pajević.


Partizan ne da rovite "Orliće" - Sportske.net\nPartizan ne da rovite "Orliće"\nSpor između Partizana i FSS još uvek nije okončan pošto crno-beli na sve načine pokušavaju da sačuvaju Lazara Markovića i Nikolu Aksentijevića i ne dozvole im odlazak na EP igrača mlađih od 19 godina na kome će Srbija učestvovati od 1. do 15. jula.\nSelektor "Orlića" stavio je petoricu igrača Partizana na spisak za predstojeće EP u Estoniji. Prvog dana priprema mogao je da računa samo na Sašu Ivkovića koji je trenirao sa Teleoptikom u Beogradu.\nCrno-beli su nakon toga razmotrili situaciju i konstatovali da omladinskoj reprezentaciji mogu da se priključe i Nikola Ninković i Aleksandar Mitrović ali su Lazar Marković i Nikola Aksentijević trenutno pitanje oko koga se spore Savez i šampion Srbije.\nPortparol crno-belih objasnio je zbog čega Partizan pokušava da Lazara Markovića i Nikolu Aksentijevića "spreči" da se priključe omladinskoj reprezentaciji.\n"Sportski direktor Partizana Ljubiša Tumbaković u konstantnom je kontaktu sa ljudima iz Fudbalskog saveza Srbije. Zajedno traže najbolje rešenje za obe strane. Odlazak u reprezentaciju trojice od petorice igrača sa spiska selektora Zorana Marića nije sporan, problem su samo povređeni fudbaleri" rekao je Nenad Danilović za "mondo".\nU FSS se još uvek nadaju da će svi pozvani igrači biti na raspolaganju selektoru Mariću a Partizan bi za svoje odluke mogao da odgovara ukoliko bude drugačije.\nEP za omladince počinje 1. jula a Srbija će šampionat početi 3. jula utakmicom sa Francuskom.


Rukometašice Dolova u reprezentaciji Druge lige\nutorak, 14. jun 2016. 10:30h\nČetiri rukometašice ŽRK „Dolova” nastupile su u subotu, 11. juna za reprezentaciju Druge rukometne lige Srbije na revijalnoj utakmici protiv pobednika lige, ekipe „Mladosti” iz Srpske Crnje.\nČetiri rukometašice ŽRK „Dolova” nastupile su u subotu 11. juna za reprezantaciju Druge rukometne lige Srbije na revijalnoj utakmici protiv pobednika lige, ekipe „Mladosti” iz Srpske Crnje N.R.\nRukometašice iz Dolova veći deo sezone zauzimale su prvo mesto na tabeli i malo im je nedostajalo da one postanu šampionke. U neizvesnoj završnici ipak su zauzele treće mesto, jer su na poslednja dva gostovanja izgubile od „Partizana” iz Iđoša, koji je zauzeo drugo mesto, i upravo od šampionske ekipe „Mladosti” u poslednjem kolu.\nDolovke se svakako nisu obrukale i na dostojan način su predstavljale dolovačku rukometnu školu. Priznanje je došlo i u vidu poziva za revijalnu utakmicu. Put Srpske Crnje u subotu su krenule Ivana Stanković, Azra Bećirović, Kristina Ivković i Milica Antić. Reprezentacija lige pobedila je domaćina, ali je rezultat bio u drugom planu.\nDodeljeni su i pehar i medalje za šampionsku ekipu, a kapitenu ŽRK „Dolova” Ivani Stanković uručeno je priznanje za najboljeg strelca lige i to drugu godinu za redom. Mlada Dolovka rešetala je gol protivnika iz svih mogućih pozicija i imala prosek od više od 10 golova po utakmici. Na kraju se u zbiru zaustavila na neverovatnih168 golova sa 16 utakmica.\nJoš jedna sezona je završena, a mlada ekipa ŽRK „Dolova” imaće šansu već od jeseni da se opet bori za plasman u Prvu rukometnu ligu Srbije.\nmladost srpska crnja\nPrijateljska utakmica RK Dinamo i Saudijska Arabija\nPančevačke ekipe u finalu Rukometnog kupa Vojvodine\nŽenski rukometni klub Dolovo bolji od potencijalnog superligaša


NT:Merkel i Makron u akciji spasavanja EU\nKriza koja je naterala Merkel da promeni ploču\nSvet Autor:Tanjug 20. Maj. 202018:11 > 21:52\nZajedno s francuskim predsednikom Emanuelom Makronom, nemačka kancelarka Angela Merkel predložila je fond od 500 milijardi evra kako bi se pomoglo zemljama članicama Evropske unije koje su najteže pogođene pandemijom kovid-19, skrećući sa dugogodišnjeg kursa nemačke spoljne politike, piše Njujork tajms.\nOvim bi se omogućio transfer sredstava iz bogatijih zemalja onima kojima je najpotrebnije, i to novcem koji bi cela Evropska unija pozajmila zajedno, što su dva faktora koja odskaču od nemačkih “centralnih uverenja”, kaže francuski ekonomista i bivši savetnik francuske vlade Žan Pisani Feri.\nPredlog će biti uključen u plan koji je sačinila Evropska komisija, koji bi trebalo da bude završen do 27. maja.\nEvropski parlament traži “obveznice za oporavak”\nU Nemačkoj neće biti popularan, a možda će pomoći populističkim protivnicima sa krajnosti političkog spektra. Ali Merkel je u sumrak svoje duge političke karijere stavila interese Unije od 27 članova ispred svojih domaćih briga, piše njujorški list.\nPredlog je, kako se navodi u tekstu, jasno prepoznavanje pretnje koju je donela pandemija, čija se sveobuhvatna ekonomska posledica nije još osetila, i pokušaj da se prevaziđu produbljujuće podele u Evropskoj uniji – između štedljivog severa i opustošenog juga, između Brisela i centralnoevropskih autoritarnih vlada – oko načina kako da se reaguje.\nNema jedinstva oko uvođenja EU obveznica za oporavak\nKako Nujork tajms piše, ovo takođe odražava činjenicu da, nakom što je Britanija otišla iz bloka, Nemačka i Francuska – dve veoma različite zemlje koje predstavljaju najvecću i najmoćniju evropsku ekonomiju – sada imaju više prostora da se nametnu ako pronađu zajedničku osnovu. Kad se oni dogovore, obično vode za sobom i ostale države članice.\n“Oni su se udružili jer su na vrlo različite načine i Makron i Merkel moderni, racionalni lideri koji su shvatili koliko je važno i štetno sve ovo“, kaže Natali Toči, savetnica Evropske unije i šefica italijanskog Instituta za međunarodne poslove.\nŠtetno je ne samo za Evropsku uniju u celini, već i za njihove dve zemlje, koje zavise od ostatka Evrope za trgovinu – čak ni bogatiji sever ne može preživeti bez radne snage i potrošača juga, konstatuje Njujork tajms.\nIpak, iako se najviše pažnje posvetilo podelama sever-jug, opozicija takođe može doći iz zemalja članica centralne i istočne Evrope. Uprkos tome što su bili lakše pogođeni pandemijom, njihove manje ekonomije najteže su pogođene padom potrošnje u ostatku Evrope.\nTe će zemlje oklevati da pristanu da toliko evropske pomoći – za koju će na kraju morati da plate – ode u južne zemlje koje su bogatije od njih, piše Njujork tajms pozivajući se na evropskog diplomatu.\nRazapeta između siromašnijih južnih država koje je virus najteže pogodio, poput Italije i Španije, koje žele evropsku podršku u vidu grantova, i bogatijih severnih država koje umesto toga odbacuju kolektivni dug i favorizuju kredite, Komisija se našla u nezavidnoj situaciji, navodi se u tekstu.\nNeizbežni su dugi pregovori pre nego što države članice konačno jednoglasno usvoje bilo koji predlog, ali dobro upućene evropske diplomate veruju da će konačni rezultat, uprkos protivljenju Austrije, Švedske, Danske i Holandije, verovatnije biti favorizovanje grantova umesto kredita, uz otplatu bilo kojeg novog evropskog duga posle 2027. godine, zaključuje list.\nAngela MerkelEmanuel MakroneuSpasavanje\n14. Avg. 2020 19\nZvanično saopštenje Vlade CG: Tri uslova za ulazak Srba 14. Avg. 2020


Održana radionica o izradi godišnjeg Akcionog plana za Komunikacionu strategiju Agencije\nRadionica o izradi godišnjeg Akcionog plana za Komunikacionu strategiju ASK\nRadionica na temu „Izrada godišnjeg Akcionog plana za Komunikacionu strategiju Agencije za sprječavanje korupcije“ održana je 19. i 20. juna u Petrovcu. Radionica je organizovana u okviru Projekta Savjeta Evrope za borbu protiv ekonomskog kriminala u Crnoj Gori.\nPredstavnici svih sektora Agencije sa ekspertima Savjeta Evrope su radili na kreiranju nacrta Akcionog plana 2017-2018 za sprovođenje Komunikacione strategije (2017-2019) Agencije za sprječavanje korupcije. Cilj pripreme Komunikacione strategije i Akcionog plana je podizanje nivoa javne svijesti u oblastima finansiranja političkih subjekata, sukoba interesa, prijave imovine, lobiranja i zaštite zviždača, te obavezama javnih funkcionera i obveznika Zakona o sprječavanju korupcije i drugih antikorupcijskih zakona, kao i pravima građana zagarantovanim tim zakonima.\nProjekat za borbu protiv ekonomskog kriminala u Crnoj Gori, čiji je jedan od korisnika i Agencija za sprječavanje korupcije, sprovodi Savjet Evrope u okviru Horizontalnog programa Evropske unije i Savjeta Evrope za Zapadni Balkan i Tursku.\nProjekat je usmjeren, između ostalog, na jačanje institucionalnih kapaciteta za prevenciju korupcije, pa će kroz njega biti dodatno ojačani i kapaciteti Agencije za sprječavanje korupcije u sprovođenju ključnih nadležnosti u oblasti kontrole finansiranja političkih partija i izbornih kampanja, poštovanja propisa o prijavi imovine i sukobu interesa, zaštite zviždača i unapređenja etike i integriteta u javnom sektoru.


Nove droge su bezbjednosni i javno-zdravstveni problem društva, zbog čega je potrebno da se na njihovu pojavu odgovori institucionalno, poručila je član Komisije za suzbijanje zloupotrebe droge u Republici Srpskoj Sanja Stanić.\n"Veoma je važno da se nove droge uvrste na listu i nadam se da će to biti što prije učinjeno, s ciljem zaštite stanovništva", rekla je novinarima Stanićeva, koja prisustvuje radionici "Pravna reakcija na pojavu novih psihoaktivnih supstanci", koja je otvorena danas u Banjaluci u organizaciji Ministarstva unutrašnjih poslova /MUP/ Srpske i podršku Instrumenta za tehničku podršku i razmjenu informacija Evropske komisije - Tajeks.\nPredsjednik Komisije za suzbijanje zloupotrebe droge u Srpskoj Milan Latinović rekao je da je cilj što više edukovati stanovništvo, da bi došlo do smanjenja potražnje psihoaktivnih supstanci.\n"Akcenat je na tom planu stavljen na djecu u obrazovnom sistemu. Oko pet odsto djece uzrasta od 15 godina ima određene kontakte sa drogom", upozorio je Latinović i naveo da je lani liječeno 540 osoba, većinom heroinskih zavisnika starosti oko 35 godina.\nNa radionici je istaknuto da su pripadnici MUP-a Republike Srpske ove godine u saradnji sa domaćim i inostranim policijskim agencijama zaplijenili velike količine droge, a da se znatna pažnja pridaje borbi protiv novih i opasnih psihoaktivnih supstanci.\nNačelnik Uprave MUP-a Srpske za organizovani i teški kriminalitet Milosav Savković, koji je otvorio radionicu, rekao je novinarima da je ove godine zaplijenjeno 370 kilograma marihuane, 1,7 kilograma kokaina, 1,2 kilograma heroina i druge droge.\n"U ovoj godini MUP je realizovao 10 operativnih akcija, razbio na tom planu znatan broj organizovanih kriminalnih grupa i ostvario značajne rezultate u suzbijanju zloupotrebe droge", naveo je Savković.\nKada je riječ o novim vrstama droge, koje mogu dovesti i do smrtnog ishoda, Savković je rekao da su tokom 2015. i 2016. godine identifikovali četiri takve psihoaktivne supstance, nakon čega je institucijama na nivou BiH predloženo da ih stave na liste droge.\n"Nadamo se da će to biti učinjeno jer, u suprotnom njihovo posjedovanje neće biti kažnjivo", naglasio je Savković i naveo da nove droge najčešće dolaze sa istočnoevropskog tržišta, ali da za sada nema saznanja da se proizvode kod nas i u okruženju.\nOn je dodao da je među njima i droga zvana ajs, kao i da su nedavno zalijenili određene supstance za koje će se vještačenjem vjerovatno utvrditi da pripadaju novim psihoaktivnim supstancama.\nRadionicu "Pravna reakcija na pojavu novih psihoaktivnih supstanci", s naglaskom na prikupljanje dokaza, praksu i zakonodavstvo EU, organizuje MUP Srpske uz podršku Instrumenta za tehničku podršku i razmjenu informacija Evropske komisije - Tajeks.\nCilj radionice, koja se održava od 16. do 18. septembra u hotelu "Meriot", je poboljšati zakonodavstvo Srpske i BiH iz oblasti novih psihoaktivnih supstanci jačanjem kontrolnih tijela i poboljšanjem prikupljanja i dostavljanja stručnih materijala.\nRadionici prisustvuju predstavnici svih policijskih agencija iz BiH, kao i stručnjaci iz regiona.\nMUP Srpske droga\nKoncert pod platanima\nOrkestar MUP Srpske 18. avgusta nastupa na Trgu slobode\nPrijećeno smrću srpskom članu Predsjedništva BiH\nMUP Srpske preduzeo mjere, prijetnje Dodiku prijavljene i SIPA-i\nMUP Srpske: Islamiste držati pod nadzorom\n2100 glasova 81%


Gazda Jezda traži da ga deportuju u Ekvador\nTema: Gazda Jezda traži da ga deportuju u Ekvador\nGazda Jezda traži da ga deportuju u Ekvador Vesti - Srbija | SrbijaNet | 12 januar 2010 Vlasnik propale štedionice “Jugoskandika” okrivljen za malverzacije, Jezdimir Vasiljević, poznatiji kao Gazda Jezda (61), izrazio je želju da iz Holandije bude deportovan u Ekvador, a ne u Srbiju.\nVasiljevićeva supruga je državljanka Ekvadora, pa je tako i on dobio njihovo državljanstvo, te želi da ga pošalju tamo, ukoliko već mora biti deportovan.\nVlasnik “Jugoskandika” uhapšen je 4. aprila prošle godine u Holandiji nakon što je predao lažna dokumenta za dobijanje azila. Od tada se nalazi u jednom selu pored Groningena u kućnom pritvoru i pod stalnim je nadzorom. Ministarstvo pravde Srbije momentalno je zatražilo njegovo izručenje, jer je Srbija za njim raspisala Interpolovu poternicu. Međutim, problem je što krivično delo za koje je optužen u Srbiji ne postoji u holandskim zakonima.\n- Mislim da njima nije poznata društvena svojina, tako da može da se desi da bude proteran u Ekvador – rekao je za “Blic” Vasiljevićev branilac u Srbiji, advokat Dragoljub Đorđević.\nInače, Srbija i Holandija nisu potpisale međusobnim bilateralni sporazum o izručenju, ali su obe zemlje potpisnice međunarodne konvencije o izručenju.\ndafina jezda i djindjic\nPoslednja poruka: 06.12.2009., 16:49\nGazda jezda uhapšen u Holandiji\nPoslednja poruka: 08.04.2009., 20:03\nGrupa A: Nemacka, Kosta Rika, Poljska, Ekvador\nPoslednja poruka: 20.06.2006., 17:24


Dobrodošli u svet investiranja!\nIskoristite jedinstvenu priliku da na jednom mestu saznate sve o investicijama, pametnom investiranju i ulaganju kapitala na pravo mesto. Želimo da Vam približimo mogućnosti za investiranje kako biste ostvarili dobar profit sa minimumom rizika. Sve Vaše sugestije, iskustva i predloge možete ostaviti u komentarima.\nPojam i vrste investicija predmet su izučavanja ekonomije i spadaju u dosta opširnu i zanimljivu materiju. Pod investicijom se generalno može označiti bilo kakvo ulaganje, primarno novčanih sredstava, radi sticanja određenih ekonomskih koristi, odnosno profita. Može se ulagati u finansijske oblike imovine i s njima izjednačene investicije ili pak u realne oblike imovine koji omogućavaju ostvarivanje ekonomskih koristi...\nDevizno poslovanje jedne zemlje deo je njenog deviznog sistema, koji predstavlja skup svih principa i odnosa datih u obliku zakonskih propisa kojima se regulišu devizni odnosi i poslovi privrednih i drugih subjekata u robnom i vanrobnom prometu u zemlji i inostranstvu. Ako su u pitanju poslovi sa inostranstvom devizni promet se deli na tri oblika...\nDa bismo prikazali razvoj svetske trgovine značajno je prvo razmotriti sam njen pojam. Pod pojmom međunarodne trgovine podrazumevaju se svi oblici ekonomske saradnje koje jedna zemlja ima sa inostranstvom. Drugim rečima to je razmena roba, usluga i proizvoda ljudskog duha između rezidenata različitih država. Ta razmena se obavlja na taj način što predmet kupoprodaje, prelazeći carinsku liniju napušta teritoriju zemlje prodavca (izvoz) ili ulazi na teritoriju zemlje kupca (uvoz)...\nSvako od nas sve češće razmišlja na temu koji je posao danas profitabilan, kako bismo sebi obezbdili bolju budućnost. Osim posla političara, koji u Srbiji spada u najpoželjnije karijere, iako se sa druge strane smatra jednim od najnemoralnijih poslova, još uvek nemamo pravi odgovor na to pitanje. Srbija svakako nije izuzetak, i ovakva situacija je veoma česta upravo u zemljama bivšeg socijalističkog bloka, kojima i naša zemlja pripada. U neka stara vrema, važno je bilo završiti fakultet...


Skupština još nije pokrenula izbor novog Poverenika\nDatum kreiranja: sreda, 16 januar 2019\nOdbor za kulturu i informisanje nije pokrenuo postupak izbora Poverenika za informacije od javnog značaja i zaštitu podataka o ličnosti i nije primio ni jedan predlog kandidata za izbor Poverenika, navodi se u odgovoru koji je Narodna skupština dostavila na zahtev Yucom-a.\nMandat bivšem povereniku Rodoljubu Šabiću istekao je 22. decembra, a 70 organizacija civilnog društva, medija, predstavnika poslovne, stručne i naučne zajednice još u novembru prošle godine uputilo je javni zahtev nadležnom odboru da hitno pokrene transparentan i kompetetivni proces izbora novog poverenika.\nNakon što je Odbor za kulturu i informisanje odbio da razmatra inicijativu za pokretanje postupka za izbor poverenika, grupa organizacija je javno ponudila predlog razrađenih kriterijuma za izbor kandidata. U tom dokumentu su predloženi i načini provere da kandidati nisu povezani sa političkim strankama, da nisu kršili zakone, profesionalne standarde i pravila struke, kao i da imaju relevantno stručno znanje i iskustvo u oblasti zaštite podataka o ličnosti i pristupa informacijama od javnog značaja.\nPrethodna iskustva sa kašnjenjem izbora rukovodilaca državnih organa, posebno nezavisnih institucija, imala su štetne posledice na njihov rad, a posledično i na prava građana i javni interes koje bi ove institucije trebalo da štite. Zbog toga organizacije potpisnice ovog saopštenja još jednom pozivaju nadležni odbor da što pre otpočne postupak izbora novog Poverenika.


RTCG - Radio Televizija Crne Gore - Nacionalni javni servis :: Društvo :: Nastavak dijaloga oko Zakona o SPI po isteku privremenih mjera\n14. 04. 2020. 12:21 >> 13:34 0\nDijalog o izmjenama i dopunama Zakona o slobodnom pristupu informacijama (SPI) biće nastavljen nakon isteka privremenih mjera, saopštili su iz Ministarstva javne uprave (MJU), navodeći da će umjesto video konferencije, kada se steknu uslovi, biti održan okrugli sto.\nKako se navodi, Vlada i MJU, nakon završetka dodatnih konsultacija o Nacrtu zakona o izmjenama i dopunama Zakona o SPI, prihvatili su inicijativu više nevladinih organizacija (NVO) i medija.\n„Umjesto održavanja video konferencije biće održan okrugli sto, ili sličan događaj otvorenog tipa, kada se za to steknu uslovi, kako je to inicijalno i bilo planirano“, najavili su iz MJU.\nKako su naveli, imajući u vidu aktuelnu epidemiološku situaciju i nemogućnost održavanja okruglog stola, objavljen je javni poziv za dodatnim konsultacijama o inoviranom tekstu zakona, a dodatne konsultacije su produžene i trajale su do ponedjeljka.\n„Još jednom želimo da naglasimo da je javni poziv za dodatnim konsultacijama, u okviru koje bi održali i video konferenciju sa svim zainteresovanim učesnicima, planiran u formi onlajn konsultacija koja je u ovim vanrednim okolnostima bila preporučeni, optimalni i bezbjedni kanal komunikacije koji se uspješno koristi i u redovnim okolnostima“, kaže se u saopštenju.\nIz MJU naglasili su da su tokom čitavog procesa pripreme Nacrta zakona Vlada i Ministarstvo uvažavali potrebe javnosti, prije svega NVO i medija, kroz produžetak javne rasprave i organizaciju dodatnih konsultacija, iako to nije propisana obaveza, niti dosadašnja praksa u pripremi zakona.\nCilj je, kako su kazali, bio upravo da NVO i mediji kojima je taj zakon ključni alat u istraživačkom radu budu uključeni i u ovoj fazi pripreme zakona, jer su se već formalno stekli uslovi da Vlada razmatra predložena rješenja.\nIz MJU su rekli da su u sadašnjoj verziji Nacrta zakona, koja po ocjenama Evropske komisije (EK) može da bude dostavljena Vladi, a u odnosu na prvi Nacrt zakona koji je bio na javnoj raspravi, usvojeni brojni predlozi NVO i EK.\nKako su naveli, tako su dvije ključne sugestije razmotrene i prihvaćene i odustalo se od uvođenja instituta zloupotrebe prava i izmjene pravila o troškovima u upravnom postupku i upravnom sporu, po kojima bi svaka strana snosila svoje troškove, bez obzira na uspjeh.\n„Vjerujem da smo još jednom potvrdili iskrenu posvećenost Vlade i MJU saradnji i dijalogu sa NVO i medijima, posebno u kontekstu unapređenja transparentnosti javnih politika“, kaže se u saopštenju.\nOtvoren javni poziv za šest pozicija u Ministarstvu\nIskustva Estonije u razvoju eUprave značajna za CG\nFinansiraće 22 medijska projekta\nElektronski dokument izjednačiti sa papirnim


Microsoft: Smartfoni nemaju budućnost – Bankar.me\nMay 8, 2017 SVE VIJESTI, TEHNO Leave a comment\nI dok svi vjeruju da “Microsoft” napušta tržište telefona, kompanija time želi da pošalje poruku da će smartfoni i dalje biti dio dugoročne strategije, ali neće biti slični onome što se trenutno nalazi na tržištu.\nNaime, “Microsoft”-ov direktor Satja Nadela je rekao da će njegova kompanija izraditi još telefona, ali da će oni biti u potpunosti drugačiji od uređaja koje korisnici danas mogu da kupe. Sa druge strane, Aleks Kimpan, izumitelj “Microsoft”-ovog Hololens uređaja daje nagovještaje da je telefon već mrtav.\n“Korisnici to jednostavno nisu shvatili”, rekao je on tvrdeći da sadašnji koncept mobilnih telefona nema budućnost, jer on smatra da će se telefoni razvijati ka novim formama, a uz pomoć novih tehnologija će napredovati van postojeće forme, dok postoji dobra šansa da će ih zamijeniti uređaji poput Hololensa.\nU ovom trenutku “Microsoft”-ov fokus je na izgradnji telefona koji nije telefon kakav danas poznajemo, što je dio strategije kao ona koju je kompanija pokušala i uspjela da uradi kod Surface serije proizvoda. Microsoft želi da kreira telefon koji će donijeti mnogo više funkcija nego postojeći modeli.\nPrevious Citigroup: Apple priprema veliku akviziciju\nSljedeći Investicioni bankar osvojio Elisejsku palatu\nPosao u Majkrosoftu i bez fakulteta, godišnja plata i 130.000 dolara


Ukupan pad broja putnika u zračnom saobraćaju dostići će ove godine između 2,87 i 2,88 milijardi ljudi (EPA)\n“Finansijski, 2020. godina će biti zabilježena kao najgora godina u historiji zračnog saobraćaja. Na bazi naše junske prognoze, očekuje se da će aviokompanije izgubiti 84,3 milijarde dolara ove godine, što je gubitak od 37,54 dolara po putniku u odnosu na dobit od 5,70 dolara po putniku u 2019”, izjavio je Alexandre de Juniac, predsjednik IATA-e na konferenciji za medije početkom ovog mjeseca.\nPovratak tek 2024. godine\nDrastičan pad finansija primorao je avioprevoznike u svijetu da smanjuju troškove poslovanja preduzimanjem bolnih mjera, kao što su otpuštanje zaposlenih, smanjenje plata, ukidanje linija i redukovanje broja letova, prodaja aviona iz postojeće flote…\n„Sa svakim danom produžetka krize raste potencijal za gubitak radnih mjesta i ekonomsku devastaciju. Ako vlade ne reaguju brzo, ugroženo je oko 1,3 miliona radnih mjesta u aviokompanijama”, navodi on.\nSAD odobrio Boeingu 737 MAX da ponovo leti\nAviokompanije trebaju provesti radove održavanja na avionima prikovanim na aerodromima duže od 20 mjeseci.\nPosao i zarada za više od 27 miliona Evropljana koji rade u sektorima usko povezanim sa avioputovanjima su kritično ugroženi.


Web stranica Vlade TK - Nagrađivanje rezultata u sportu\nPremijer Tuzlanskog kantona Denijal Tulumović i ministar za kulturu, sport i mlade TK Srđan Mićanović primili su danas predstavnike prvaka BiH u futsalu, FC Salines Tuzla City. Predsjednik Skupštine Boris Filipović i Upravnog odbora Kluba Radan Divković informisali su domaćine o planovima kluba koji svoje aktivnosti ove godine usmjerava u tri pravca: prvenstvu BiH, Kupu BiH i utakmicama UEFA Futsal Lige šampiona.\nNaglasivši kako treba cijeniti to što je ovaj klub donio titulu u TK premijer Tulumović je kazao da je rezultat postignut u prethodnoj takmičarskoj sezoni zaslužio podršku Ministarstva i Vlade TK.\nNastojanja u resornom ministarstvu su, prema riječima ministra Mićanovića, unaprijediti kriterije za dodjelu sredstava u sportu te da se očekuje da će u septembru biti raspisan javni poziv za pomoć klubovima gdje će bodovani biti kvalitet i rezultati.\nPredsjednik Skupštine Filipović naglasio je da Salines Tuzla City treba Vladu TK kao partnera ukoliko žele da budu ozbiljan faktor na elitnom takmičenju, poput onih u okviru UEFA-e. Predanim radom, dobrom organizacijom i medijskom pokrivenošću već su postigli izuzetne rezultate, rečeno je ovom prilikom. Jedan od problema koji su neplanirano otežali planove je i oštećenje dvorane Mejdan u nedavnim poplavama, u kojoj su trebale biti održane utakmice nastupa u UEFA Ligi prvaka.


Dobrodošlica komesara Navračiča Kosovu* u programe Erazmus+ i Kreativna Evropa\nVi ste ovde:Početna»Vesti iz Brisela»Dobrodošlica komesara Navračiča Kosovu* u programe Erazmus+ i Kreativna Evropa\nKomesar za obrazovanje, kulturu, omladinu i sport Tibor Navračič i ministri kulture, omladine i sporta te prosvete, nauke i tehnologije Kosova, Kujtim Gaši i Šićiri Bitići, potpisaće danas sporazum o učešću Kosova u programima Erazmus+ i Kreativna Evropa.\nUoči svečanosti koja se održava u Briselu, komesar Navračič je izjavio: „Učešće Kosova u programima Erazmus+ i Kreativna Evropa će dodatno osnažiti našu saradnju u oblasti kulture, obrazovanja, omladine i sporta. Veoma mi je drago što se Kosovo pridružuje ovim programima u trenutku kada obeležavamo Evropsku godinu kulturnog nasleđa.”\nPre nego potencijalni učesnici budu mogli da se prijave za konkurse u okviru Kreativne Evrope za tekuću godinu, sporazum će morati da ratifikuje Parlament Kosova. Kosovo će nakon ratifikacije imati pristup potprogramu Kultura i međusektorskom programu u okviru Kreativne Evrope.\nOvaj sporazum je važan korak u pravcu sprovođenja strategije EU za kredibilnu perspektivu proširenja i pojačanu saradnju sa Zapadnim Balkanom. Komisija je protekle nedelje predstavila predloge za povećanje budžeta programâ Erazmus+ i Kreativna Evropa za period 2012-2027.\n*Ova oznaka je bez prejudiciranja stavova i u skladu je sa Rezolucijom 1244 Saveta bezbednosti UN i mišljenjem Međunarodnog suda pravde o proglašenju nezavisnosti Kosova.


Crna Gora domaćin Prve konferencije o vladinim komunikacijama u jugoistočnoj Evropi (SEECOM) – OGP\nZvaničnici za odnose s javnošću vlada zemalja jugoistočne Evrope i istaknuti stručnjaci za vladine komunikacije iz Evrope i SAD okupiće se prvi put u Budvi, u Crnoj Gori, od 14. do 16. septembra 2012. godine, radi uspostavljanja međunarodnog foruma posvećenog vladinim komunikacijama.\nUčesnici Prve konferencije o vladinim komunikacijama u jugoistočnoj Evropi (SEECOM) usvojiće zajedničku Deklaraciju o uspostavljanju regionalnog foruma vladinih zvaničnika za komunikacije, postavljajući tako temelje za dugoročnu razmjenu najboljih praksi i razvoj profesionalnih standarda.\nKonferenciju SEECOM organizuju Vlada Crne Gore, Kancelarija UNDP u Crnoj Gori i Fondacija Konrad Adenauer, uz podršku Ambasade SAD u Crnoj Gori. Na otvaranju, u petak 14. septembra u 17.00 sati u hotelu Maestral u Budvi, planirana su obraćanja predsjednika Vlade Crne Gore Igora Lukšića, ambasadorke SAD u Podgorici Sju Kej Braun, stalnog koordinatora sistema UN i stalnog predstavnika UNDP u Crnoj Gori Rastislava Vrbenskog i šefa kancelarije Fondacije Konrad Adenauer za Srbiju i Crnu Goru Henrija Bonea.\nCilj konferencije i budućeg foruma je jačanje uloge vladinih zvaničnika za komunikacije u unapređenju transparentnosti i otvorenosti vlada, kao i u obezbjeđivanju lakšeg pristupa informacijama i većem učešću javnosti u procesu kreiranja politika, u kontekstu unapređenja participativne demokratije u regionu.\nAkreditacije za novinare i snimatelje koji žele da prate uvodna izlaganja na konferenciji (petak, 14. septembar u 17.00 sati) mogu se dobiti u Birou za odnose s javnošću Vlade Crne Gore, putem telefona +382 20 482-848 ili imejl adrese biro@gov.me


MIROVIĆ I GODFRI OBIŠLI POLAZNIKE REGIONALNOG KOŠARKAŠKOG KAMPA NA LETENKI\nHome > Sport > MIROVIĆ I GODFRI OBIŠLI POLAZNIKE REGIONALNOG KOŠARKAŠKOG KAMPA NA LETENKI\n11 Avgusta, 2021 11 Avgusta, 2021 admin234Leave a Comment on MIROVIĆ I GODFRI OBIŠLI POLAZNIKE REGIONALNOG KOŠARKAŠKOG KAMPA NA LETENKI\nPredsednik Pokrajinske vlade Igor Mirović i ambasador Sjedinjenih Američkih Država Entoni Godfri obišli su 13. regionalni košarkaški kamp „I came to play“ na Letenki, koji je ove godine okupio više od 100 učesnika iz Srbije, Bosne i Hercegovine i Hrvatske.\n– U ovom kampu deca stiču dodatne sportske navike, usavrašavaju košarku sa velikim igračima, druže se i stvaraju prijateljstva, ali i novu budućnost – koja će biti bolja i otvorenija kada je reč o sredinama iz kojih dolaze, a ta budućnost je u saradnji i većoj međusobnom razumevanju. Budućnost je u mladosti, a oni su ta mladost – izjavio je predsednik Mirović.\nPodsetivši na naše nekadašnje najveće košarkaške uspehe, predsednik Mirović je učesnicima kampa poručio da vredi učiti i boriti se.\n– Ovaj kamp je mnogo više od košarkaškog – već 13 godina ovde se vršnjaci iz regiona druže i stiču prijateljstva – što je veoma značajno jer upravo ti mladi, kroz razumevanje, sport i ljubav treba da prevaziđu generacije koje su iza nas – kazao je Mirović.\nAmbasador Godfri rekao je da je ovaj kamp prilika da mlade generacije, osim sporta, uče o samopoštovanju i poštovanju drugih, timskom duhu, fer-pleju i drugim veštinama i ljudskim vrednostima koje će im biti neophodne u životu.\nZahvalivši Pokrajinskoj vladi, Ambasadi SAD i gradskim institucijama na kontinuiranoj podršci, organizator Minja Delić kazao je da je kroz kamp do sada prošlo više od 3.000 mladih iz regiona, od kojih neki igraju u najboljim ligama sveta.


Prioritet rad na predmetima ratnih zločina | Radio Televizija BN\nPrioritet rad na predmetima ratnih zločina\nPrioritet Tužilaštva BiH je rad na predmetima ratnih zločina, a njegov pojačani kapacitet garantuje da će u ovoj godini zabilježiti znatno bolje rezultate u odnosu na prethoni period, izjavio je glavni tužilac BiH Goran Salihović.\nOn je precizirao da su prioritet predmeti Haškog tribunala, stari predmeti, kao i predmeti na kojima insistiraju žrtve, javnost, pa i oni koje su tužioci sami sebi zadali kao prioritet.\n"Mi intenzivno radimo na tom planu i mislimo da ćemo u ovom periodu taj plan i ispuniti", rekao je Salihović novinarima na konferenciji glavnih tužilaca u BiH, koja se održava u Sarajevu.\nOn je dodao da Tužilaštvo treba ojačati kapacitete u predmetima u oblasti korupcije, ističući da nisu dobili nijednog tužioca koji bi radio na tim predmetima.\n"U pregovorima smo sa IPA fondovima da se primi određeni broj tužilaca za korupciju, a od Savjeta ministara BiH tražiću da se broj tužilaca za korupciju poveća. Mislim da desetak tužilaca u ovom momentu može zadovoljiti naše kapacitete", dodao je Salihović.\nBez obzira na trenutne kapacitete, Salihović je naglasio da Tužilaštvo BiH intenzivno radi u predmetima korupcije i pokušava da "izbaci" određen broj novih.\n"Jedan od najvećih predmeta u istoriji Tužilaštva BiH je predmet `Kekerović`. U njemu je obuhvaćeno dosta lica, u pitanju su veliki iznosi i taj predmet se širi. Takvih i sličnih predmeta još ima i biće ih u narednom periodu. Mi smo spremni da radimo sa onim što imamo, ali ćemo tražiti i ono što nas sljeduje", rekao je Salihović.\nGovoreći o strukturalnom dijalogu o pravosuđu, Salihović je ocijenio da je najbolji zaokret postignut na prošloj sjednici u Sarajevu. "Tada je napravljen veliki zaokret u smislu borbe protiv korupcije i standarda koje traži Evropska komisija koji su potvrđeni zaključcima Venecijanske komisije o tome da nema govora da sudije i tužioce biraju političari", naveo je Salihović.\nOn je istakao da će, bez obzira na odgađanje sastanka, 29. aprila biti u Briselu, gdje će potpisati sporazum o regionalnoj saradnji sa Crnom Gorom, što je jedan od zadataka strukturalnog dijaloga koje će Tužilaštvo BiH ispuniti.\n"Ovo je treća zemlja u regiji sa kojim ćemo sarađivati oko ratnih zločina. Ovo je samo nastavak onoga što smo uradili sa Srbijom i Hrvatskom, sa kojima imamo izuzetnu saradnju po ovom pitanju", istakao\nPrioritet Tužilaštva BiH je rad na predmetima ratnih zločina,koje su navodno počinili Srbi.Ostalo može čekati.


Ruralni razvoj | Udruženje građana Forum civilne akcije FORCA\n+381 31 825 000info@forca.rsIntranet\nUz podršku Tima za smanjenje siromaštva i socijalno uključivanje Vlade Republike Srbije Udruženje FORCA iz Požege realizuje projekat „Ruralna akcija Požega – i ja se pitam“\nCilj projekta je priprema naše lokalne zajednice za programe podrške sektoru poljoprivrede.\nVeć sada je izvesno da će se kroz razne programe našem agraru potencijalno opredeliti 175 miliona evra kroz IPARD program projektovan za period 2016- 2020. Ideja je da se kroz ovaj projekt inicira formiranje širokog kruga potencijalnih korisnika ovih projekata kojima će se omogućiti redovne informacije, relevantne edukacije i mogućnost korišćenja ovih fonodova.\nOd sledeće godine Srbija može da računa na prvu sumu od 15 miliona evra, rekla je ministarka bez portfelja zadužena za evrointegracije Jadranka Joksimović. Ona je napomenula je da će se u narednom periodu intezivno obučavati poljoprivrednici kako bi što pre dobili novac iz IPARD programa.\nU okviru srpskog „IPARDA“ je šest mera investicije u poljoprivredna gazdinstva:\n– grantovi će se davati proizvođačima mleka, mesa, voća, povrća i drugih useva;\n– investicije vezane za preradu i plasman poljoprivrednih proizvoda – namenjene mikro, malim i srednjim preduzećima za preradu mleka, mesa, voća i povrća,\n– sprovođenje strategija lokalnog razvoja;\n– diverzifikacija aktivnosti u ruralnim sredinama i poslovni razvoj i na kraju\ntehnička pomoć, što znači da će stručnjaci iz Evropske unije pomoći domaćim vlastima u realizaciji programa.\nKao jedna od aktivnosti je i objavljivanje informacja relevantnih za kontekst ruralnog ravzoja i pripreme za ove fondove na svim loklanim relevantnim sajtovima.\nPrioriteti 2014-2017Nacionalni prioriteti za međunarodnu pomoć (NAD) za period 2014-2017. sa projekcijom do 2020.IPARD II ProgramIPARD II program za period 2014-2020 – SRPSKIZakon o zadrugamaNacrt zakona o zadrugamaPodsticajna sredstvaInformator o podsticajnim sredstvima u 2016.\nPOŽEGA\tOpština Požega\nDONATORI\tAmbasada Kraljevine Norveške\nNAŠI SAJTOVI\tGASI


Predstavljeni rezultati projekta "Оsnaživanje žena migranata" | odgovornoposlovanje.rs\nBeograd, 24. decembar 2018. – U Crvenom krstu Beograd predstavljeni su rezultati projekta „Osnaživanje žena migranata“ koji je realizovan poslednjih godinu dana, u saradnji sa Crvenim krstom Šida i Crvenim krstom Kikinde i uz pomoć Koka-Kola fondacije.\nCilj projekta bio je osnaživanje, obučavanje i podrška migrantkinjama smeštenim u centrima za migrante, kako bi se bolje pripremile za izazove koje donosi integracija u svakodnevni život u nepoznatim i kulturološki različitim sredinama. Kroz edukaciju su prošle migrantkinje starije od 16 godina, koje su boravile u centrima za tražioce azila u Bogovađi, Šidu i Kikindi. Aktivnosti koje su bile posebno za njih osmišljene bile su podeljene u četiri celine: edukativne radionice, časove engleskog/nemačkog i srpskog jezika, okupaciono-radnu terapiju i profesionalno osposobljavanje.\n,, Izazovi na realizaciji projekta su bili brojni: od jezičke barijere, različitog starosnog i obrazovnog statusa polaznica, različitih kultura i sredina iz kojih dolaze, diskriminacije. … Ipak možemo reći da je čak 73% žena koje su prošle kroz 4 prihvatna centra prošlo kroz projekat „Osnaživanje žena migranata“ a veliki broj njih stekao je sertifikate za različite zanate , što će im pomoći u procesu dalje integracije. Ono što je takođe veoma važno, je da su nakon mnogih teških trenutaka i problema, sa kojima su se suočavale, zahvaljujući ovom projektu, dobile pomoć i podršku‘’ rekla je Ivana Marisavljević-Dašić, sekretar Crvenog krsta Beograd.\n,,Jedan od globalnih ciljeva kompanije Koka-Kola je podrška ženama širom planete. Plan nam je da do 2020. godine, 5 miliona žena bude ekonomski osnaženo, jer verujemo ukoliko je žena jaka utoliko je i porodica jaka. Drugi razlog podrške ovako važnom projektu je činjenica da znanje ne može niko da vam oduzme, čak i ako vas životne okolnosti nateraju da napustite svoje domove, kao što je to bio slučaj sa polaznicama projekta. ‘’, rekla je Milica Stefanović, u ime kompanije Koka-Kola.\nProjekat „Osnaživanje žena migranata“ realizovan je u periodu od decembra 2017. do decembra 2018. godine a predstavnici Crvenog krsta predstavili su i Priručnik za rad sa migrantkinjama koji je nastao na iskustvima stečenim u radu sa ovom ciljnom grupom, a izložen je i deo radova nastalih tokom radno-okupacione terapije.


Дачић: Стратешки приоритети Србије нису сукобљени | Socijalistička partija Srbije\nDačić: Strateški prioriteti Srbije nisu sukobljeni Vesti\njanuar 12, 2018 u 09:34\nPrvi potpredsednik Vlade Srbije i ministar spoljnih poslova Ivica Dačić poručio je da je Srbija danas na dobrom putu, zahvaljujući svojoj spoljnoj politici i strateškim izborima koje je poslednjih godina napravila, uz napomenu da njeni prioriteti nisu sukobljeni, iako to tako izgleda.\n„S jedne strane, reformski put i članstvo u EU, s druge unapređenje naših odnosa s kreatorima svetske politike Rusijom, Kinom i Amerikom, sa treće razvoj odnosa s prijateljskim državama Afrike, Azije i Južne Amerike, a ključni i najvažniji prioritet našeg spoljnopolitičkog delovanja jeste očuvanje teritorijalnog integriteta i suvereniteta države, sa Kosovom i Metohijom kao sastavnim delom Srbije“, rekao je Dačić polaznicima Diplomatske akademije.\nOn je na predavanju o prioritetima spoljne politike Srbije rekao da, iako na prvi pogled ovi prioriteti deluju kao međusobno sukobljeni – očuvanje KiM sa članstvom u EU, unapređenje odnosa sa Rusijom, ali i sa SAD – „oni to su nisu, jer su utemeljeni na Ustavu, a njihova realizacija se odvija uz uvažavanje svih fundamentalnih principa međunarodnog prava“, saopštilo je Ministarstvo spoljnih poslova.\nIstovremeno, Dačić je napomenuo da politika samostalnog odlučivanja zahteva mnogo napora za nijansiranje pozicije i pronalaženje balansa u mnoštvu različitih interesa, često međusobno suprotstavljenih.\n„Sa prijateljskim državama koje nisu prihvatile jednostrano proglašenje tzv. Republike Kosovo, blisko sarađujemo u pripremi argumentacije i zajedničkom pozicioniranju prema trećim državama i međunarodnim organizacijama na sprečavanju pokušaja članstva tzv. Kosova u njima“, rekao je Dačić.\nKako je istakao, uprkos silnom lobiranju pojedinih država iz evroatlantskog kruga na promociji nezavisnosti tzv. Kosova, na ovom planu je Srbija mnogo učinila.\n„Sa žaljenjem konstatujemo da sa druge strane nema napretka u vezi sa uspostavljanjem Zajednice srpskih opština i upozoravamo na neprihvatljivost jednostranih akata Prištine posebno nastojanja da se formira “Vojska Kosova““, naveo je.\nU tom kontekstu, naglasio je značaj nesmanjenog obima snaga UNIMK-a i prisustva KFOR-a na KiM.\nIstakavši članstvo u EU kao jedan od strateških spoljnopolitičkih prioriteta Srbije, rekao je da, „iako smatramo da put ka EU može da bude brži, podržavamo “princip regate“ po kome se ocenjuje individualni napredak država, a ne sve države regiona u “paketu““.\n„S druge strane, posvećenost Srbije zajedničkoj spoljnoj i bezbednosnoj politici demonstrirali smo učešćem u vojnim i policijskim mirovnim misijama EU, jačanjem naših kapaciteta za učešće u civilnim mirovnim operacijama, saradnjom u borbi protiv terorizma, kao i uspešnom saradnjom sa EU tokom migrantske krize“, naveo je šef srpske diplomatije.\nKao poseban segment pregovora Srbije i EU izdvojio je Poglavlje 35, za koje ističe da u značajnoj meri određuje tok celokupnog procesa pri čemu se napredak u dijalogu Beograda i Prištine postavlja kao uslov za pomak i u drugim oblastima, „što predstavlja otežavajuću okolnost zbog konstantne opstrukcije Prištine u realizaciji dogovorenog“.\nUkazao je i na značaj razvijene i uspešne regionalne saradnje, kroz brojne regionalne inicijative, koja takođe doprinosi članstvu u EU, a posebno je izdvojio aktuelni „Berlinski proces“ u okviru kojeg su do sada održana četiri samita i 19 sastanaka na nivou resornih ministara vlada Zapadnog Balkana i Evropske komisije.\n„Jedan od najvažnijih prioriteta spoljne politike Srbije je i očuvanje stabilnosti u regionu, unapređenje dobrosusedstva i dalji ekonomski oporavak i bolji standard svih građana. Do sada u svakoj situaciji, bez izuzetka, jasno smo potvrđivali odlučnost naše zemlje da sva otvorena pitanja sa neposrednim susedima i u regionu, a znate sami da ih nije mali broj, rešavamo dijalogom. Ovakav pristup dao je značajne rezultate i tokom prošle godine“, istakao je Dačić.\nMeđutim, napomenuo je da uprkos naporima koje Srbija čini u cilju normalizacije i unapređenja odnosa sa susedstvom i u regionu, mora se „pogledati istini u oči“ i otvoreno reći da često sa drugih strana ne dobijamo adekvatan odgovor i iskreno pruženu „ruku saradnje“ što se, kaže, u 2017. moglo videti u komunikaciji s bošnjačkim zvaničnicima u BiH, zvaničnicima Hrvatske, Makedonije…\n„Ipak, takvim potezima suseda naša zemlja neće biti obeshrabrena u realizaciji svojih jasno definisanih prioriteta i nastaviće sa promovisanjem politike dobrosusedstva i saradnje, ali i sa sprečavanjem svakog neprincipijelnog uslovljavanja i pokušaja internacionalizovanja pitanja koja su u isključivoj nadležnosti suverenih država“, poručio je Dačić.\nKako je ukazao, naš interes je i da razvijamo što je moguće bolje odnose sa vodećim evropskim zemljama – posebno sa Nemačkom, Britanijom, Španijom, Francuskom, Austrijom i drugim evropskim državama, ali je rekao i da je prioritet naše spoljne politike održavanje već dobrih i unapređenje odnosa sa Ruskom Federacijom.\n„Rusija pruža punu podršku teritorijalnom integritetu Srbije, što se ostvaruje na bilateralnom i multilateralnom planu. S druge strane, sa SAD želimo da unapredimo odnose. Iako nemamo iste stavove u pogledu rešavanja kosovskog pitanja, imamo isti cilj, a to je stabilnost regiona Zapadnog Balkana. U tom smislu, Srbija je pouzdan i odgovoran partner“, istakao je on.\nDačić je naveo i da su odnosi sa Kinom takođe poslednjih godina značajno unapređeni, što je i dovelo do uspostavljanja strateškog partnerstva, a 2016. i posete predsednika Kine Srbiji.\n„Među nama, postoji međusobna podrška u pitanjima od ključnog interesa za obe države, uz održavanje dijaloga na svim nivoima“, rekao je, dodavši da je Srbija trenutno zemlja sa najviše zajedničkih projekata u centralnoj i istočnoj Evropi.\nPodsetivši da Srbija sprovodi politiku vojne neutralnosti, rekao je da to nije prepreka unapređenju partnerske saradnje sa NATO i da odnosi sa NATO kroz Partnerstvo za mir za Srbiju predstavljaju važnu oblast naše spoljne i bezbednosne politike.\n„Standardi koje smo dostigli kroz učešće u programu PzM u značajnoj meri su pomogli da Srbija uspešno učestvuje u misijama i operacijama UN i EU“, istakao je Dačić.\nPrema njegovim rečima, borba protiv terorizma predstavlja zajednički zadatak, posebno kada je reč o radikalnom islamizmu i fenomenu džihadizma, a u tom kontesktu je podsetio da je Srbija članica Globalne koalicije za borbu protiv ISIS-a.\nOsvrnuo se i na pitanje energetske bezbednosti, kao jedan od ključnih faktora za privredni razvoj država, ukazavši da snabdevanje energentima nije samo ekonomsko, već je i pitanje nacionalne bezbednosti.


Početna Fotografija Priručnik za vlasnike foto radnji - potrebni uslovi FireWall\nje računar sa vrlo specifičnom namenom. Ovaj računar služi za povezivanje sa internetom. U današnje vreme kada se kompjuterski virusi proizvode suludom brzinom niko nije siguran. Da biste mogli da odete na internet i skinete e mail ( i recimo izradite te slike za klijenta koji ih je poslao elektronskom poštom) potrebno je da imate računar koji će to raditi na bezbedan način. Na ovom računaru je instaliran potreban antivirusni softver kao i softver za odbranu od hakerskih napada na vašu mrežu. Ovaj računar nema nikakvih specijalnih specifikacija, (može i računar klase PII) jedino treba da bude stalno ažuriran sa novim virusnim definicijama.\nantivirusni ažuriran bezbedan brzinom danascaronnje definicijama hakerskih instaliran internetom jedino klase klijenta kompjuterski mrežu namenom napada nema nikakvih niko novim odbranu poscarontom potreban povezivanje proizvode raditi računar računaru siguran služi softver specifikacija specifičnom specijalnih stalno suludom vascaronu virusi virusnim vreme


Vatikan ograničava broj turista\nVATIKAN – Vatikanski muzej razmatra ograničiti broj posjetilaca zbog straha turističkih vodiča da bi previše ljudi moglo rezultirati stampedom ukoliko se ne donesu promjene u sigurnosnim odredbama, piše The Guardian.\nBEOGRAD - Grenada je deveta zemlja koja je povukla priznanje nezavisnosti Kosova, saopštili su ministri spoljnih poslova Srbje i Grenade, Ivica Dačić i Peter Dejvid.\nDirektor srbačkog Vodovoda u svoje vozilo natočio 13.400 KM iz kase preduzeća\nSRBAC - Bivši direktor srbačkog “Vodovoda” Mladen Dragosav (36) osumnjičen je da je zloupotrebama oštetio ovo javno preduzeće za 13.400 KM.\nSrbi tužili Hrvatsku sudu u Strazburu\nStrazbur - Predstavnici Udruženja radnika i invalida rada izbjeglih iz Hrvatske, sa državljanstvom BiH, poslali su Evropskom sudu za ljudska prava u Strazburu novih 10 kolektivnih tužbi protiv Hrvatske zbog u ratu izgubljenih prava i diskriminacije prema Srbima u toj zemlji. Dok se u Udruženju nadaju da bi Sud u Strazburu, kao posljednja instanca, mogao da im pomogne, ima i onih koji ističu da se tužbe pišu pogrešno i da su mnoga potraživanja zastarjela.\nLegalizacija kanabisa u BiH u medicinske svrhe - da ili ne\nMnogi su problemi sa kojima se suočavaju građani BiH pri nabavci ulja kanabisa ili nekih drugih lijekova na bazi kanabinoida. Mnoge zemlje su odobrile legalizaciju kanabisa u medicinske svrhe. U BiH se još uvijek čeka. Oni koji se zalažu za legalizaciju kažu kako postoji pozitivna klima ali da taj postupak otežava komplikovan sistem države.\nLordu Pediu Ešdaunu, bivšem visokom predstavniku u BiH, dijagnostifikovan je ozbiljan oblik raka mokraćne bešike, te je završio u bolnici u Somersetu.\nPredstavnici Udruženja radnika i invalida rada izbjeglih iz Hrvatske, sa državljanstvom BiH, poslali su Evropskom sudu za ljudska prava u Strazburu novih 10 kolektivnih tužbi protiv Hrvatske zbog u ratu izgubljenih prava i diskriminacije prema Srbima u toj zemlji. Dok se u Udruženju nadaju da bi Sud u Strazburu, kao posljednja instanca, mogao da im pomogne, ima i onih koji ističu da se tužbe pišu pogrešno i da su mnoga potraživanja zastarjela.\nJoš jedna država povukla odluku o priznanju samoproglašenog Kosova\nOstrvska država u Karipskom moru Komonvelt Dominika, suspendovala je odluku o priznanju samoproglašenog Kosova, saopštio je danas ministar spoljnih poslova Srbije Ivica Dačić.


PKS na čelu konzorcijuma EEN Serbia\nPrivredna komora Srbije (PKS) je razvila niz servisa podrške kompanijama kako bi unapredile poslovanje u inostranstvu, a jedan od ključnih je članstvo u EEN - najvećoj evropskoj mreži za podršku maloj privredi.\nPrivreda Srbije ulazi u fazu kada put ka članstvu Evropske unije sve značajnije utiče na domaće poslovno okruženje, kroz stroge standarde za proizvodnju i plasman proizvoda i usluga. U isto vreme, suočavamo se i sa većom i dinamičnijom konkurencijom, ali i skromnim mogućnostima rasta domaće tražnje. Postavlja se pitanje gde, u takvim okolnostima, leži potencijal za unapređenje poslovanja malih i srednjih preduzeća u Srbiji?\n- U Privrednoj komori Srbiji čvrsto verujemo da je jedan od odgovora u internacionalizaciji - osvajanju novih tržišta, unapređenju poslovanja kroz nove tehnologije i poslovne prakse ili racionalizaciji proizvodnje kroz prekogranično poslovno povezivanje- ističe Marko Kovačević, projekt menadžer Evropske mreže preduzetništva u Srbiji.\nInternacionalizacija, prema njegovim rečima, za mnoga preduzeća predstavlja i dalje veliki izazov, jer ih dovodi na nepoznat teren koji funkcioniše po različitim pravilima i normama. Da bi pomogla preduzećima da maksimalno iskoriste svoj potencijal na evropskom i svetskom tržištu, Komora je razvila razne resurse i alate za pomoć svojim članicama. Jedan od ključnih je članstvo u Evropskoj mreži preduzetništva, najvećoj evropskoj mreži za podršku maloj privredi u njihovim nastojanjima da unaprede konkurentnost kroz internacionalizaciju i inovacije.\nCilj EEN mreže jeste da, kroz besplatne usluge, obezbedi kompanijama da što lakše i brže nađu poslovne partnere u inostranstvu. Na raspolaganju su mogućnosti potrage za distributerima, dobavljačima, partnerima u proizvodnji, transferu nove tehnologije, licenciranju, franšizi, kroz bazu poslovne saradnje, učešće na međunarodnim poslovnim susretima u okviru sajmova u zemlji i inostranstvu, organizaciju poslovnih misija u inostranstvu i dr.\nUključivanje PKS u EEN unapredilo je podršku malim i srednjim privrednim društvima u Srbiji, a poboljšan je i kvalitet usluga cele mreže kroz obezbeđivanje kontakata sa velikim brojem srpskih privrednika. Više od 80 firmi iz Srbije dogovorile su saradnju sa inostranim preduzećima iz sektora turizma, ICT, građevinske, mašinske, prehrambene, metalske, tekstilne industrije ali i drugih oblasti. Saradnja obuhvata različite forme od nabavke i distribucije, preko učešća na zajedničkim projektima i tenderima, do razmene tehnologije.\nPKS je u 2016 na čelu konzorcijuma EEN Serbia, koji je zadužen za sprovođenje usluga mreže u Srbiji i koji funkcioniše po principu "nema pogrešnih vrata". Partneri u Konzorcijumu su: Biznis inkubator Novi Sad, Inovacioni centar Mašinskog fakulteta u Beogradu, Razvojna agencija Srbije, Institut "Mihajlo Pupin" i Univerzitet u Nišu.\nEvropska mreža preduzetništva je posebno značajna za naš region koji obnavlja i unapređuje međusobne poslovne veze. Usluge koje EEN pruža odličan su alat za naše firme ne samo da se značajno poboljša trgovinska razmena u regionu, što je nešto u čemu smo već uspešni, već da se privreda značajnije poveže kako bi firme zajedno osvajale nova tržišta, posebno u Evropi.\nU toku 2016. godine, centralni EEN događaj u organizaciji PKS biće međunarodni poslovni susreti na sajmu poljoprivrede u Novom Sadu, "AgroB2B@NSFair", koji će se održati 16. maja 2016. godine, a zemlja partner je Italija.\nViše informacija o učešću na poslovnim susretima u Novom Sadu možete da pronađete ovde .\nU intervjuu za "eKapiju" direktor APR-a Zvonko Obradović je rekao da, vođeni optimizmom od prošle godine, koji je izazvan većim odzivom privrednika od onih koji su zakonom bili u obavezi da već prošle godine podnesu elektronski finansijski izveštaj, verujuo da će obavezu ispoštovati najveći broj obveznika.\nNevesela sudbina neprivatizovanih preduzeća - "Armatura" iz Aleksandrovca jedina dobila vlasnika\nOd oko 500 preduzeća predviđenih za privatizaciju tokom 2015, među kojima su nekadašnji giganti poput kragujevačke "Zastave", pribojskog FAP-a, trsteničke "Prve petoletke", "Kablova" iz Jagodine, "RTB Bor", "Rudnika Resavica", IMT, IMR i drugih, do sada je vlasničku strukturu, prema dostupnim podacima, krajem prošle godine promenila samo "Armatura" iz Aleksandrovca.\nTu fabriku je kupio konzorcijum radnika, koji još uvek čekaju zvaničnu potvrdu o vlasništvu nad kupljenim preduzećem.\nSva ostala preduzeća sa spiska od oko 500 firmi, koja je trebalo da budu privatizovana do kraja 2015, osim deset ("RTB Bor", "Galenika", "Resavica", "Kablovi"...), koja će, odlukom Vlade, biti zaštićena od poverilaca do 31. maja ove godine, završila su u stečaju i(li) bankrotu, ili su još uvek u nedefinisanom statusu.\nStečajni postupak, pored ostalih, pokrenut je u beogradskim preduzećima IMT, IMR, delovima "Prve petoletke", "14. oktobru" iz Kruševca, "Fabrici reznog alata" iz Čačka i drugim.\nU nedefinisanom statusu su, pored ostalih, i sedam fabrika ("Grupa Zastava vozila", FAP iz Priboja, "Prva iskra" iz Bariča, deo "Prve petoletke"...) kojima je zaštita od poverilaca umesto do prvobitno najavljenog 31. maja, skraćena za pet meseci, te je istekla krajem prošle godine. Ministar privrede Željko Sertić u prednovogodišnjim izjavama, za njih je takođe najavio pokretanje stečajnih postupaka, jer nema zainteresovanih za njihovu privatizaciju.\nTokom januara, međutim, nijedna od ovih fabrika, koliko je javnosti poznato, nije otišla u stečaj. Naprotiv, sve su i dalje "ni na nebu, ni na zemlji", mahom bez radnika koji su većinom, uz nepovoljan socijalni program i bez isplaćenih zaostalih zarada, napustili radna mesta i "dobrovoljno" završili na ulici.\nRešenja još uvek nema ni za one fabrike koje imaju posla i potencijalne kupce. Kragujevačka "Zastava INPRO" ima posla "preko glave" i želi da je kupi najveći proizvođač priključnih vozila u Evropi, francuski "Trigano". Država, međutim, ne ume, ili neće da pomogne da "INPRO" zakupljeni pogon "Zastave oružja", uknjiži kao svoju nepokretnu imovinu, a da oružarima obezbedi odgovarajuću nadoknadu. Time bi omogućila prodaju i nastavak saradnje sa Francuzima, a fabrici oružja novac za investicije u nove proizvodne hale.\nNa sve dužem štapu je, reklo bi se, i stvaranje svojevrsnog konzorcijuma za proizvodnju neborbenog vojnog vozila, koje bi činili "Zastava kamioni", FAP i "14. oktobar". Sada se, prema nezvaničnim informacijama, razgovara o tome da se samo "Zastava kamioni" registruju kao fabrika za proizvodnju tih vojnih vozila. Ministarstva odbrane i privrede su, navodno, saglasna sa tom idejom, ali je za njenu realizaciju neophodna odluka Vlade.\n"DHL Express Srbija", koja ove godine obeležava 25 godina poslovanja u našoj zemlji, izabrana je za najuspešniju evropsku kompaniju "DHL Grupe" u 2015. godini, u kategoriji zemalja koje ostvaruju godišnji prihod do 50 mil EUR, saopštio je "DHL International" Beograd.\nU konkurenciji za najuspešniju DHL kompaniju Evrope učestvovalo je 28 evropskih zemalja, a kriterijumi koji su uticali na odabir najuspešnijih bili su: prihod i broj pošiljki u međunarodnom transportu, kvalitet usluge koji se nudi na tržištu, obuka i motivacija zaposlenih, primena inovativnih i IT rešenja u poslovanju, kao i finansijski rezultati i stabilnost kompanije.\nPored laskavog priznanja na nivou kompanije, prema navodima iz saopštenja, nagrađena su i odeljenja DHL Srbija za odlične rezultate i visoke plasmane u internim takmičenjima DHL-a za 2015. godinu. Odeljenje za rad sa strankama DHL Srbija proglašeno je za najbolje u Evropi u svojoj kategoriji, odeljenje prodaje zauzelo je treće mesto, a projekat unapređenja poslovanja malih i srednjih preduzeća u našoj zemlji zauzeo je peto mesto u celoj Evropi u domenu odnosa s javnošću.\nKako je navedeno u saopštenju, u "DHL Express Srbija" su ponosni zbog ostvarenih rezultata u 2015. godini i ujedno najavljuju da će i u godini kada kompanija obeležava 25 godina uspešnog poslovanja, svoje aktivnosti usmeravati ka daljem unapređivanju poslovanja, razvijanju usluga kao i odnosa sa klijentima, kako bi i u budućnosti zadržali izuzetan kvalitet usluga koji se pruža u Srbiji.\nDHL Serbia declared best DHL company in Europe in 2015\nDHL Express Srbija, which will mark the 25th anniversary of operations in our country this year, has been declared the most successful European company in the DHL Group in 2015, in the category of countries with annual revenues of up to EUR 50 million, DHL International Belgrade has announced.\nDHL companies in a total of 28 European countries competed for this title. Criteria for the selection of the most successful companies included: revenue and number of parcels handled in international transportation, quality of service, training and motivation of employees, application of innovative and IT solutions in operations, as well as financial results and stability of the company.\nThe award to the most successful DHL company in Europe, DHL Serbia, was handed over by John Pearson, the CEO of DHL Express Europe.


Dva miliona evra za rekonstrukciju daljinskog grejanja - JuGmedia\nLESKOVAC/BEOGRAD – Gradonačelnik Leskovca Slobodan Kocić, premijer Srbije Mirko Cvetković i ministar za infrastrukturu i energetiku Milutin Mrkonjić potpisali su danas u Beogradu ugovor kojim Vlada Srbije prenosi gradu Leskovcu oko dva miliona evra bespovratnih sredstava namenjenih rekosntrukciji toplane „Crvena zvezda“.\nU saopštenju iz kabineta gradonačelnika navodi se da će više od dva milioan evra bepovratno obezbediti Vlada Nemačke.\nIzradu projektne dokumentacije sa oko milion dinara, za potrebe Leskovca, finansirala je nemačka Organizacija za tehničku pomoć i saradnju GTZ odnosno GIZ.\nOva investicija realizuje se u okviru Programa „Rehabilitacija sistema daljinskog grejanja u Srbiji“ koji je plod uspešne saradnje Savezne Republike Nemačke i Republike Srbije, a u ovoj fazi uključuje i leskovačku „Toplanu“.\nProjekat rekonstrukcije toplane „Crvena zvezda“ podrazumeva zamenu dva postojeća kotla i prelazak sa uglja na gas i mazut i rekonstrukciju postojećeg kotla na ugalj uz povećanje instalisane snage.\nProjektom je predviđena i zamena toplovoda u dužini od oko 700 metara i postavljanje 90 novih kompaktnih podstanica, koje će imati merače i regulatore toplote.\nTo praktično znači da će se količina toplote koja se distribuira upravljati prema spoljnoj temperaturi. U toplani „Crvena zvezda“ vrši se prilagođavanje za korišćenje gasa kao jeftinijeg i čistijeg energenta.\n„Prvi cilj ovog projekta je uspostavljanje održivog sistema i stvaranje uslova za povećanje broja korisnika koji će biti priključeni na sistem daljinskog grejanja, a dugoročni cilj je naplata prema utrošenoj količini toplote kao pravedniji sistem prema korisnicima“, naglasio je gradonačelnik Leskovca Slobodan Kocić nakon potpisivanja ugovora.\nMinistar Marković otvorio vizitorski centar “Teodora”\nBesplatan prevoz na Kamenički vis\nIsplaćeno 60 posto novca za projekte iz oblasti kulture\nIz budžeta grada Leskovca isplaćena je danas prva rata za finansiranje projekata iz oblasti kulture, 60 posto odobrenih sredstava, u iznosu od 6.810.000…\nSvaki šesti odrasli stanovnik Srbije je ispunio kriterijume za neki od najčešćih psihijatrijskih poremećaja, a 80.000 ljudi više nego ranije je…\n02.05.2012. u 14:15\nSvaka cast Bojti, samo nek „navodi vodu na nasu (Leskovacku) vodenicu“ i sve ce da bude bolje, samo nek se radi :)))


Beograd predlaže srpsku policiju za srpske opštine - Dnevni list Danas\nPočetna » Politika » Beograd predlaže srpsku policiju za srpske opštine\nUložili smo mnoštvo primedaba na plan specijalnog izaslanika UN koji se odnosi na decentralizaciju Kosova i Metohije – izjavio je koordinator beogradskog tima Slobodan Samardžić juče u pauzi nastavka pregovora Beograda i Prištine o predlogu specijalnog izaslanika UN Martija Ahtisarija u delu koji se odnosi na decentralizaciju Kosova. Ahtisarijev plan ne predviđa posebne nadležnosti za srpske opštine, što Beograd zahteva, rekao je Samardžić novinarima posle prepodnevnog dela pregovora u Beču tokom kojih je razgovarano o finansiranju i nadležnosti opština na Kosovu.\n– Naš stav je otprilike bio da to što je dato Srbima liči na privilegije koje su u srednjem veku davali pojedinim oblastima pojedini lokalni vladari. Te privilegije su mogle da budu oduzete od strane tih vladara i samim tim to nisu prava, u modernom smislu reči, koja su neotuđiva i garantovana ustavom – rekao je Samardžić.\nOn je dodao da je stav Beograda da sve ono za šta se Srbija zalaže bude garantovano sporazumom o kojem se razgovara u Beču, kao i Ustavom, odnosno da ne bude dopušteno da zakonodavstvo anulira ili degradira ta prava. Što se tiče finansiranja opština Samardžić je naveo da Beograd zahteva da u skladu s proširenim nadležnostima srpskih opština i njihovo finansiranje bude pojačano.\n– Opštine moraju da imaju veće izvore prihoda nego što je to Unosek dao. S druge strane, insistiramo na posebnoj formuli o raspodeli pomoći od strane pokrajinskih organa koja se sada potpuno razjašnjava, ali albanska delegacija to nije prihvatila – dodao je Samardžić.\nBeogradski pregovarački tim je, osim toga, pokrenuo i raspravu o lokalnoj policiji. Kako je objasnio drugi koordinator tima Leon Kojen, Beograd je zatražio da se zakon o policiji usvoji samo uz saglasnost većine srpskih poslanika u pokrajinskom parlamentu.\n– Mi smo tražili da šefovi lokalne policije budu birani u skupštini opštine, a tome smo dodali i zahtev da komandiri lokalne policije ne mogu da budu razrešeni bez pristanka skupštine opštine, osim ako na vrlo težak način ne prekrše zakon – rekao je Kojen.\nOn je naveo i da je Beograd zatražio da na teritoriju srpskih opština ne mogu da ulaze pokrajinska ili specijalna policija, ako o tome nije obaveštena lokalna policija koja bi u svim mogućim situacijama mogla da sarađuje sa specijalnim ili pokrajinskim snagama.\nS druge strane, šef delegacije kosovskih Albanaca Ljutif Haziri izjavio je da, kada je reč o policiji, Priština podržava Ahtisarijev predlog. On je naveo i da će opštine imati ulogu da na dnevnom nivou koordiniraju javnu bezbednost sa stanicama policije i komandirima.\n– Komandna struktura policije biće, kao što je predviđeno Ahtisarijevim predlogom, jedinstvena. U tom smislu, srpska delegacija želi da odvoji izbor komandira lokalne policije i centralnu vlast – rekao je Haziri.\nOn je naveo da 90 odsto Ahtisarijevog dokumenta predstavlja predlog Prištine, kao i da je tu reč o dobrim principima rukovođenja i ostvarenja interesa manjina.\nPregovori su nastavljeni razgovorima o međuopštinskoj saradnji, vezama srpskih opština s Beogradom i broju novih opština. Prva runda pregovora u Beču trajaće do petka 2. marta. Ahtisari je za 10. mart najavio drugu, jednodnevnu rundu kada će biti razmotren njegov konačni predlog. Posle pregovora u Beču Ahtisari će finalizovati svoj predlog i predati ga generalnom sekretaru UN koji će ga proslediti Savetu bezbednosti UN. SB UN je taj koji će doneti konačnu odluku o budućnosti Kosova.


Švajcarci glasaju o minimalnoj zaradi, najvećoj u svetu\nNaslov: Švajcarci glasaju o minimalnoj zaradi, najvećoj u svetu Ned 18 Maj - 12:29\nŠvajcarci danas izlaze na birališta kako bi glasali o predlogu da radnici budu plaćeni najmanje 22 švajcarska franka (18 evra po satu), što bi bila najveća minimalna zarada na svetu.\nPrema tom predlogu, poslodavci u toj zemlji bi radnike trebalo da plaćaju najmanje 4.000 franaka (3.270 evra) mesečno, što je plata koju u većini evropskih zemalja imaju menadžeri srednjeg nivoa, prenela je agencija AFP.\nZagovornici povećanja minimalne zarade u Švajcarskoj ističu da bi taj potez bio opravdan zbog izuzetno visokih troškova života u toj zemlji, dok protivnici ukazuju da bi on finansijski uništio veliki broj švajcarski kompanija.\nAnkete ipak pokazuju da će dve trećine Švajcaraca glasati protiv tog predloga.\nNa referendumu će gradjanima Švajcarske takodje biti postavljeno pitanje da li podržavaju više milijardi dolara vredan ugovor o kupovini borbenih aviona od Švedske, a gotovo je sigurno da će biti usvojen predlog da osudjenim pedofilima bude zabranjeno da rade sa decom.\nGlasačka mesta će biti otvorena u 10 sati, a zatvorena u podne. Većina glasača u Švajcarskoj glasa putem pošte ili interneta, a referendumi se održavaju svaka tri meseca.


Brnabić: Neodržavanje sastanka u Parizu propuštena prilika\n"Ogromna šteta, ogromna propuštena prilika, ponovo gubimo vreme zbog toga što su neki nerazumni i ne shvataju koliko je svaki dan za region bitan. Izuzetno sam razočarana i ne znam šta je alternativa dijalogu, šta je drugi način da rešimo probleme koje imamo", rekla je ona novinarima u Parizu.\nU Prespanskom sporazumu, ma koliko on bio lakši od problema Beograda i Prištine, postojale su dve strane u potpunosti spremne na kompromis - obe su nešto izgubile ali su obe mnogo toga dobile, ukazala je premijerka.\n"Žao mi je, taj se sastanak verovatno neće održati. Ne znam šta je alternativa, nadam se da će neko uspeti da razgovara sa Prištinom šta je pametno i šta je budućnost", istakla je ona.\nSrbiju će nedostatak sporazuma, kompromisa o dugoročnoj normalizaciji odnosa sa Prištinom sigurno usporiti ali Priština nema gde bez tog sporazuma, kaže ona.\nOni nemaju nikakvu perspektivu, kaže Brnabić, a ovakvim ponašanjem šalju poruku ne samo EU već i drugim partnerima, SAD, koje su ih nekoliko puta pozvale da ukinu takse i reagovali nekim konkretnim merama.\n"Ali šta ta poruka znači za nas? Ne mogu biti srećna zato što oni kažu - nema nikakvog dogovora, ne zanima nas ni šta kaže Berlin, Pariz, Vašington, jer to nije dobro ni za koga u regionu, ni za Srbe ni za Albance na KiM. Ne razumem tu politiku, ne znam šta je sledeće i molim sve naše partnere da dođemo do tih razgovora, da Priština razume šta rade pre svega Albancima na Kosovu, pa onda Srbima na KiM, svima nama i regionu i Evropi", rekla je Brnabić.\nDodaje da to nikakvog smisla nema jer izolacija Prištine ne znači samo to, već opasnost za region i Evropu.\n"Ne znam kako bilo ko u Prištini misli da razgovor može da se vodi - ovo su moji uslovi, prihvatite ili ih ostavite- to nije moguće", poručuje ona.\nPolitika kompromisa je politika 21. veka i međunarodnih odnosa, to je zrelost lidera, ako niste dovoljno hrabri pustite druge da obezbede bolju budućnost, rekla je ona.\n"Daćemo sve od sebe, sav politički kapital, rizikovaćemo i naše pozicije, nekad i naše živote za drugačiji Balkan ali moramo da imamo drugačijeg partnera s druge strane stola", zaključila je premijerka.\nSrbiju i Kinu veže prijateljstvo i vera u miroljubiv razvoj 0\nGojković: Srbija za kompomisno rešenje pitanja KiM 1


MLADOST NA ISKUSTVO: Crveno-beli u matine terminu gostuju ekipi Mege u okviru četvrtog kola ABA lige | Novosti.RS\nDejan Davidovac / Foto N. Paraušić\nOvo će biti susret dve još uvek neporažene ekipe u regionalnom takmičenju. Crveno-beli izlaze na megdan "dečurliji" trenera Vlade Jovanovića nakon izuzetnog podviga i pobede nad aktuelnim šampionom Evrope, ekipom CSKA u Evroligi. Što se tiče momaka iz naselja Braća Jerković, oni su u prve tri runde pokazali partije za poštovanje pobedama nad Igokeom, Zadrom i Cibonom, dok je na poslednjem testiranju pred meč, jedan neimenovani igrač bio pozitivan na virus korona.\n- Neugodna utakmica i protivnik sa puno talenata u timu, koji su sigurno budućnost naše i svetske košarke. U prvom planu su Petrušev i Simonović, koji su glavne poluge ambicioznog tima koji uvek igra prepoznatljivo, agresivno, sa puno trčanja. Ovu utakmicu moramo da shvatimo i da joj pristupimo vrlo ozbiljno. Potrošnja je bila velika protiv CSKA, ali želimo da odigramo dobru utakmicu i održimo kontinuitet dobrih rezultata i igara, koji imamo u poslednje vreme - rekao je trener crveno-belih Saša Obradović.\nBiće ovo takođe i okršaj dvojice trenerskih stručnjaka koji se veoma dobro poznaju pošto su 2018. zajedno radili u Lokomotivi Kubanj. Prvo je Jovanović bio pomoćnik Obradoviću, dok je kasnije i sam preuzeo ulogu prvog trenera.\nKK Crvena zvezda KK Mega ABA liga košarka\nKošarkaški klubovi Partizana i Crvene zvezde igraju u ponedeljak od 21 sat "večiti derbi" u osmom kolu ABA lige u hali "Ranko Žeravica".


Turnir u basketu "3na3" u Beloj Crkvi (VIDEO) - Radio Bela Crkva\nPočetna > Vesti > Sport > Turnir u basketu „3na3“ u Beloj Crkvi (VIDEO)\nTurnir su organizovali Savet za mlade Opštine Bela Crkva, Sportski savez Opštine i Kancelarija za mlade. Umesto u Železničkom parku, zbog loših vremenskih uslova, turnir je održan u sali Osnovne škole „Dositej Obradović“. Učestvovalo je 11 ekipa sa područja naše opštine i gosti iz Kikinde. Po sistemu „svako sa svakim“ došlo se i do finalista.\nPrvo mesto zauzela je ekipa „Krajišnici“, kojoj su uz pehar i medalje, dodeljene i nagrade: Putovanje u Budimpeštu, dar agencije „Andrijatic Travel“, i 5.500 dinara od kotizacija. Drugoplasirana ekipa, „Migranti“, osvojila je večeru u piceriji „Boss“ i 3.300 dinara. Trećeplasirana ekipa, „IQ200“, na poklon je dobila košarkašku loptu od prodavnice „S Trade“ i 2200 dinara od kotizacija, a gosti iz Kikinde koji su osvojili četvrto mesto, nagrađeni su sladoledom u poslastičarnici „Knez“.\nLjubitelji basketa prezadovoljni su kvalitetom igre koju su gledali, a organizatori kažu da je turnir protekao u fer plej atmosferi i da je šteta što turnir nije održan na otvorenom, jer je sala bila mala da primi svu zainteresovanu publiku.\nSport3n3, basket, Bela Crkva, turnir


SSP kritikuje Bilčika: Još jednom pročitajte izveštaje EK, EP i brojnih NVO\nVesti Autor:Beta16. jul. 202118:083 komentara\nZamenik predsednika Stranke slobode i pravde (SSP) Borko Stefanović kritikovao je izvestioca Evropskog parlamenta (EP) za Srbiju Vladimira Bilčika što kako je rekao, relativizuje "bukvalno svako od brojnih nepočinstava vlasti" u Srbiji.\n„To što Vam naprednjaci govore da će popraviti stanje vladavine prava, osloboditi institucije, otvoriti vrata medija za istinu i pokrenuti borbu protiv korupcije, znači da u stvari neće ništa uraditi. Umesto što im verujete, pročitajte sopstveni izveštaj i Izveštaje Evropske komisije i EP, pogledajte ko su novi članovi Upravnog odbora RTS“, naveo je Stefanović a prenela Stranka slobode i pravde.\n„Kad već govorite o srpskoj opoziciji i potrebi da uđemo u voz, znajte da voz kojim upravlja režim koji Vi podržavate već devet godina ide u pogrešnom pravcu i da su onda sve stanice pogrešne. U skladu sa tim želim još jednom da Vas obavestim da će opozicija odluku o učešću na izborima doneti na bazi onoga što dogovorimo u okviru dijaloga sa evroparlamentarcima ali i vremena koje ostane da bi se sve što dogovorimo implementiralo i kvaliteta garancija za sprovodjenje svega dogovorenog“, naveo je Stefanović.\nDodao je da Bilčik nije dobro opisao vezu Srbije i EU koja je kako je ocenio, „u očiglednoj krizi“. „Nema otvaranja ni poglavlja ni klastera zbog problema u oblasti vladavine prava, korupcije, slobode medija…. U toj vezi jedan partner uglavnom ćuti i gleda kroz prste drugom partneru koji se ponaša bahato, neodgovorno i neiskreno“, ocenio je zamenik predsednika SSP.\nPozvao je Bilčika da „još jednom“ pročita izveštaje EK, EP i brojnih NVO, koji kako je ocenio, „potvrđuju izraženu autokratiju, pritiske na pravosuše, ugrožene slobode građana, narušene medijske, endemsku korupciju i konfrontaciju spoljne politike Srbije sa politikom EU“.\nBorko Stefanovićmeđustranački dijalogSSPVladimir Bilčik


Vino Budimir ponovo dobija visoke ocene od Roberta Parkera - WANNABE MAGAZINE\nVino Budimir ponovo dobija visoke ocene od Roberta Parkera\nPoslednjeg dana decembra 2015. na sajtu najuticajnijeg vinskog kritičara Roberta Parkera osvanule su ocene za vina vinarije Budimir: Svb Rosa 2009 – 90 poena i Tamjanika 2013 – 89 poena. Prema čuvenoj Parkerovoj ocenjivačkoj skali to su odlične ocene koje svrstavaju vina u visoko kompleksna i karakterna.\nZa vino Svb Rosa 2009, koje čini 60% prokupac i 40% kaberne sovinjo, navodi se da je elegantno sa finim voćnim karakterom, svilenom teksturom i živošću. Pokazuje napredovanje u čaši i predviđa mu se da će se odlično držati bar još 10 godina. Ističe se da je stilski moderno i da se može uživati u punom kapacitetu već sada.\nTamjanika 2013, sorta koja se čini posebno interesantna Parkerovom ocenjivaču Marku Skvajersu, opisuje se kao posebno privlačna svima koji vole vina sa izraženom personalnošću. To ukazuje na poseban karakter uz solidno telo, lepu završnicu i kompleksnu herbalnu aromatičnost ove tamjanike za koje ocenjuju da predstavlja jako dobru vrednost za cenu koštanja. Takođe se navodi da je moguće da se u narednih par godina još poboljša.\nVinarija Budimir iz Aleksandrovca u Župi, već nekoliko godina je prisutna na američkom tržištu preko najvećeg uvoznika i distributera na istočnoj obali, kompanije Winebow iz New York-a. Podsetimo, 2014. godine, Robert Parker je takođe dao ocene ovoj vinariji: Svb Rosa 2007 – 91 poen, Tamjanika 2011 – 89 poena, Triada crveno, prokupac, 2008 – 88 poena i rizling Margus Margi sa 89 poena.\nOvo je potvrda stalnosti kvaliteta i veliko priznanje vinariji Budimir koje budi dodatni interes za vina iz Srbije.